Sunce i njegove oluje doneli su na Zemlju neke od uslova za nastanak i razvoj života, navodi se u studiji objavljenoj u ponedeljak u časopsu „Nature Geoscience“.\n„To je novo objašnjenje porekla složenih biomolekula – hemijskih jedinjenja u živim organizmima, na Zemlji, u šta je uključeno Sunce, njegove erupcije“, rekao je za AFP Vladimir Ajrapetijan, iz Centra Godar američke svemirske agencije NASA, koautor studije.\nPod pretpostavkom da je Sunce u svojoj „mladosti“ bilo aktivno kao mlade zvezde koje osmatramo danas, Ajrapetijan i njegove kolege proučavali su model uticaja solarnih oluja – žestoke bujice čestica i zračenja s naše zvezda u svemir, te i u mladu Zemljinu atmosferu.\n„Posmatranje mladih zvezda, poput našeg Sunca u prvih nekoliko stotina miliona godina, ukazuje na to da je naše Sunce je imalo burnu prošlost, sa takođe čestim i moćnim erupcijama“, rekao je istraživač.\n„Te moćne solarne oluje izbacivale su tokove energije više od hiljadu milijardi puta jače od atomske bombe“.\n„To ukazuje da je, čak i tada, dok su sudari asteroida i kometa tek snabdevali Zemlju vodom, naša planeta bila naseljiva“, zaključio je istraživač i dodao: „To je mnogo ranije nego što smo mislili“.


Takmičenje u basketu ’’3 na 3’’ u završnoj fazi - Igrajmo za 16\nNaslovna » Vesti » Basket » Takmičenje u basketu ’’3 na 3’’ u završnoj fazi\nBasket, Beograd, Vesti\nProteklog vikenda odigrani su svi četvrtfinalni mečevi takmičenja u basketu „3 na 3“ Međunarodnog memorijalnog turnira „Igrajmo za šesnaest“. Ekipe iz RTS-a, favoriti, ostvarili su polovičan uspeh. Popisna komisija nije se plasirala u polufinale, dok Rekreativci sigurno koračaju dalje.\nU prvom četvrtfinalnom meču Sportska je ubedljivo trijumfovala nad ekipom Tehnika radija rezultatom 16:8. Meč se završio posle 16 postignutih poena, kada je sudija prekinuo igru bez obzira na preostalo vreme do kraja, kao simbolika na Šesnaest stradalih radnika RTS-a (pravilo postavljeno na prvom turniru u basketu’’3 na 3’’). Sigurnom igrom i sa velikom željom da se plasira u polufinale, ekipa Sportske nije davala šanse protivniku i tako istakla kandidaturu za plasman u samo finale. Da bi se njihova neosporna želja ostvarila biće potrebno da u polufinalu savladaju ekipu Paora koji su u drugom meču četvrtfinala pobedili jednog od favorita takmičenja, tim Popisne komisije.\nIgrajući čvrsto i angažovano, kontrolišući meč od samog početka, tim Paori su u derbiju dana slavili protiv Popisne komisije sa 15:11. Ekipa Popisna komisije prepustila je veliku prednost od dva do tri poena Paorima i u žurbi da nadoknade razliku napravili su grešku za greškom i na kraju izgubili meč i plasman u polufinale. Paore u nastavku takmičenja i prvoj polufinalnoj utakmici čeka ekipa Sportske redakcije.\nTreći četvrtfinalni meč je bio duel dve ekipe sličih kvaliteta, pun rezultatskog obrta i lepih akcija sa obe strane, Družina Audo-Video rešila je meč u svoju korist protiv Održavanja vozila sa 14:11.\nPoslednji na kraju takmičarskog dana na teren su izašli drugi favoriti takmičenja ekipa Rekreativci protiv debitanta ovogodišnjeg turnira Tima iznenađenje. Poučeni iskustvom posle utakmice koju je igrala iskusna Popisna komisija, Rekreativci su od samog starta krenuli silovito, ozbiljno pristupivši igri i pre isteka vremena sa rezultatom 16:10 stavili su tačku na meč. Tim iznenađenje nije uspeo da napravi iznenađenje, iako plasman među osam ekipa govori da se radi o neosporno kvalitetnom timu koji nije imao sreće jer je za protivnika imao favorita turnira.\nFinalni dan turnira u basketu „3 na 3“ održaće se u nedelju 25. marta u Zavodu za sport i medicinu sporta u Košutnjaku sa početkom u 16 časova 30 minuta. U istom danu biće odigrana dva polufinalna meča Sportska – Paori i Družina audio-video- Rekreativci, kao i utakmica za treće i prvo mesto.\nBasket – 1/4 finale\nUz prigodnu ceremoniju proglašenja pobednika, dodele medalja, pehara i fer- plej priznanja, poslednjeg dana takmičenja očekuju nas četiri neizvesna meča.\nDođite da navijamo zajedno!


EU izdvaja 50 miliona eura za borbu protiv terorizma\nAfrički militanti naklonjeni Al Kaidi\nEvropska unija namijenila je 50 miliona eura za pomoć zemljama Zapadne Afrike kako bi formirale multinacionalnu jedinicu za borbu protiv islamista.\nZapadni dio Afrike postao je plodno tlo za militantne grupe, od kojih su neke povezane sa Al Kaidom i Islamskom državom Iraka i Levanta (IDIL), a u evropskim zemljama, naročito u Francuskoj, postoji strah da bi te grupe mogle da ugroze Evropu ukoliko se nešto ne preduzme.\nU saopštenju EU, izdatom tokom posjete visokog predstavnika EU za vanjske poslove Federice Mogherini Maliju, navodi se da Unija želi da pomogne zemljama oblasti Sahel - Čadu, Nigeru, Brukini Faso, Maliju i Mauritaniji u formiranju regionalnih antiterorističkih jedinica.\n"Stabilnost i razvoj Sahela su ključna pitanja, ne samo za Afriku, nego i za Evropu. Šta god se desi na jednom od kontinenata, uticat će i na ovaj drugi", rekla je Mogherini tokom posjete Maliju.\nZemlje oblasti Sahel su prošle godine predložile formiranje specijalnih jedinica, od kojih bi svaka bila sastavljena od stotinu dobro obučenih vojnika, koji bi djelovali u područjima koja su poznata po djelovanju militantnih grupa.\nNove jedinice bi bile podrška redovnim lokalnim vojnim snagama, mirovnoj misiji UN, kao i francuskim snagama u Sahelu borbi protiv ekstremista.


Da li će se danas ukinuti policijski sat u FBiH? - Travnicki INFO\nZa danas u 10 sati u Mostaru je najavljena redovna sjednica Vlade Federacije BiH.\nKrizni štab Federalnog ministarstva zdravstva na nedavnoj sjednici predložio ublažavanje aktuelnih mjera, s obzirom na trend pada broja oboljelih od COVID-19.\nKrizni štab Federalnog ministarstva zdravstva predložio je ukidanje ograničenja kretanja stanovništva, a da rad ugostiteljskih objekata definišu kantonalni krizni štabovi, u skladu sa epidemiološkom situacijom.\nTakođer je predložena i naredba zdravstvenim ustanovama za pružanje svih zdravstvenih usluga za koje su registrovane.\nNove mjere predložene su na period od 14 dana, te su dostavljene Vladi Federacije BiH na usvajanje.\nTagsdanas policijski sat predloženo sjednica štab ukinuti Vlada FBiH Vlade\nProces vakcinacije u Srednjobosanskom kantonu je jako usporen\nNakon jutrošnjeg još jedan zemljotres se osjetio u Travniku\nIzdaje se stan u zgradi Đerdan\nVlada FBiH donijela odluku po pitanju policijskog sata


RETKA SRPSKA LEPOTICA | Galaksija Nova\nSrbija ima 31 specijalni rezervat prirode u kojima su pod zaštitom države brojne ugrožene biljne i životinjske vrste. U jednom od tih rezervata – na nepristupačnim liticama Suve planine, otkrivena je retka vrsta orhideje, najlepša u Evropi, boginja lepote – gospina papučica.\nSpecijalni rezervat je jedinstveno područje sa gotovo neizmenjenom prirodom bez naselja, ili retkim naseljima u kojima čovek živi usklađeno sa prirodom. Iz Zavoda za zaštitu prirode Srbije za „Sputnjik” su potvrdili da je u rezervatu Suva planina nedavno otkrivena retka vrsta orhideje. „Reč je o gospinoj papučici (Cypripedium calceolus L.) od izuzetnog nacionalnog i međunarodnog značaja, koja predstavlja jednu od temeljnih vrednosti ovog zaštićenog područja”, ističu u Zavodu za zaštitu prirode.\nU Srbiji je ta orhideja jedino zabeležena na teško pristupačnim liticama Suve planine u okviru jedne populacije koju čini svega pedesetak jedinki. Primetna je samo u vreme cvetanja od maja do jula. Gospina papučica je jedna od najređih orhideja u Evropi, a mnogi je smatraju i najlepšom, ističu u Zavoda.\n„Zbog svog egzotičnog izgleda, širom Evrope vrsta je sakupljana za potrebe hortikulture jer daje kvalitetne i lepe hibride sa drugim vrstama iz istog roda, kao i za privatne zbirke, što je drastično smanjilo brojnost populacije i dovelo vrstu do izumiranja. Upravo zbog toga je vrsta u svim zemljama svog areala zaštićena i preduzimaju se različite mere i cilju obnavljanja njenih populacija”, rekli su za „Sputnjik”.\nStanište srpske ruže?\nU zapisima koji datiraju iz 19. veka navodi se da je Suva planini, koja je smeštena u istočnoj Srbiji, na teritoriji opštine Niška Banja, Gadžin Han i Bela Palanka stanište i srpske ruže (Rosa serbica). U Zavodu su za „Sputnjik”, međutim, rekli da postoje pisana svedočanstva o tome, ali da istraživači na terenu u skorije vreme nisu uspeli da pronađu nijedan primerak te vrste.\nSpecijalni rezervat Suva planina\nŽuti lokvanj kod Kruševca\nIz Zavoda za zaštitu prirode podsećaju i na nedavnu odluku Vlade Srbije da za specijalni rezervat prirode od regionalnog i velikog značaja uvrste „Osredak”, smešten u centralnom delu Srbije, nedaleko od Kruševca na obalama Zapadne Morave u kom su zaštićene 44 biljne vrste. Među tim biljem je i strogo zaštićeni žuti lokvanj – srcastih listova i, kao što mu ime kaže, žutog cveta, čije se cvetanje očekuje ovog meseca. Zbog atraktivnog cveta koji cveta od aprila do septembra neretko se protivzakonito bere i prodaje na pijacama.\n470 zaštićenih područja\nSpecijalni rezervati prirode samo su jedna od šest kategorija zaštićenih područja kojih trenutno ima 470 u Srbiji. Osim atrkativnog biljnog sveta u specijalnim rezervatima nalaze se i staništa retkih životinjskih vrsta, pa su tako klisura reke Trešnjice u opštini Ljubovija, Uvac i Klisura reke Mileševske, jedno od poslednjih staništa beloglavog supa. To je naša najveća ptica sa rasponom krila oko 2,80 metara i prosečnom težinom od 7,5-8,5 kilograma, a može dostići i 11 kilograma.\nBeloglavi sup (CC0 Pixabay)\nU okviru 470 zaštićenih područja nalazi se: pet nacionalnih parkova, 18 parkova prirode, 21 predeo izuzetnih odlika, 70 rezervata prirode od kojih je u statusu specijalnog rezervata prirode 31 područje, šest zaštićenih staništa, 314 spomenika prirode, 36 područja od kulturnog i istorijskog značaja, a status zaštićenog prirodnog dobra ima i 1.783 strogo zaštićenih divljih vrsta i 860 zaštićenih divljih vrsta biljaka, životinja i gljiva. Iz Zavoda ističu da su od neprocenjive važnosti prirodne vrednosti i bogatstva Srbije i jedinstvene lepote koje moramo očuvati.\n(Ilustracije Zavoda za zaštitu prirode Srbije)


Razdor među Francuzima uoči drugog kruga izbora\nNedelju dana uoči drugog kruga predsedničkih izbora u Francuskoj, predstavnica krajnje desnice Marin Le Pen danas nastavlja ofanzivnu kampanju na terenu, dok se njen rival Emanuel Makron usmerio na pitanja o vrednostima Francuske.\nEmanuel Makron i Marin Le Pen\nLe Penova je danas otišla u iznenadnu posetu zaposlenim u fabrici kojoj preti zatvaranje, najavila savez sa vođom jedne male partije, i posećuje jug zemlje gde će govoriti o ekologiji. Njena kampanja u punoj brzini ima za cilj da proširi svoje glasačko telo i opovrgne ankete koje joj predviđaju poraz 7. maja.\nS druge strane, Makron, mladi proevropljanin centra, najavio je posetu Memorijalnom centru holokausta u Parizu, povodom nacionalnog dana sećanja na žrtve deportacije, posle izjava prošle nedelje da nikad ne treba zaboraviti "jednu od najcrnjih strana u istoriji Francuske".\nPrema anketama, razlika između dvoje finalista se smanjuje, tako da bi za Makrona glasalo 59 odsto, a za Le Penovu 41 odsto ispitanika. Savez koji su sklopili kandidatkinja Nacionalnog fronta i Nikola Dipon-Enjan, šef male suverenističke partije "Uspravna Francuska" (Debout la France), mogao bi donekle da ojača poziciju Le Penove.\nRazdor vlada među Francuzima uoči ovih izbora, od onih umerenih koji su užasnuti na pomisao na pobedu kandidatkinje krajnje desnice Marin le Pen, do onih koji se zalažu za apstinenciju besni zbog toga što ih pozivaju da glasaju za predstavnika centra Emanula Makrona, koga preziru.\nPrema jednoj anketi, sedam od deset Francuza nezadovoljni su kandidatima koji su ušli u drugi krug izbora.\nU prvom krugu četiri kandidata dobila su između 19 i 24 odsto glasova, što do sada nije viđeno u Francuskoj. Pristalice dvojice kandidata koji su ispali iz igre, predstavnik krajnje levice Žan-Lik Melanšon i konzervativac Fransoa Fijon, nezadovoljne su.\nOland ponovo pozvao Francuze da glasaju za Makrona\nNeki od njih su rekli da ne žele da biraju između dva kandidata koja su ostala, i najavljuju apstinenciju, na šta ih drugi pozivaju da budu odgovorni i spreče dolazak predstavnice krajnje desnice na vlast.\nPristalice Melanšona su ljute što ih pozivaju da glasaju za Makrona da bi zaustavili njegovu rivalku, a sam Melašon je odbio da predloži svojim glasačima za koga da glasaju u drugom krugu.\nPristalice Fijona su takođe jako razočarane, posebno zbog činjenice da su rezultatima prvog kruga konzervativci isključeni iz drugog kruga predsedničkih izbora prvi put u 60 godina. Neki od njih kažu da ne mogu da glasaju za Makrona i da će ubaciti beo listić, iako ih brojni prijatelji pozivaju da preuzmu odgovornost da bi sprečili izbor Marin le Pen.\nOko šezdeset nevladinih organizacija uputilo je poziv Francuzima koji nameravaju da apstiniraju u predstojećem drugom krugu, posebno razočaranim pristalicama Fransoa Fijona i predstavnika krajnje levice Žan-Lik Melanšona. Oni su ih pozvale da ne ostanu samo "posmatrači" i da se mobilišu protiv osoba koje se zalažu "za odbacivanje drugog i za okretanje samom sebi".\nIz Brisela je odlazeći socijalistički predsednik Fransoa Oland juče ponovo upozorio na veliki rizik kada bi kandidatkinja krajne desnice došla na čelo države i pozvao Francuze da glasaju za Makrona da je spreče.\nMakron priznao da je delimično ODGOVORAN ZA GNEV građana, Marin Le Pen tvrdi da predsednik Francuske "UZMIČE DA BI BOLJE SKOČIO"\nUSPON I PAD EMANUELA MAKRONA Protivnici, građani i mediji besni, svi mu zameraju ove TRI STVARI\nOPET NA UDARU KRITIKA Makron se slikao sa mladićem bez majice i pantalona koji pokazuje SREDNJI PRST (FOTO)


Regulisano je i da se ne plaćaju akciza i porez na promet u skladu sa odredbama poreskih propisa, međutim, nije uređeno pitanje poreza, odnosno oslobođenja kod donacije imovinskih prava. Predmet donacije i humanitarne pomoći mogu biti i imovinska prava gde spada i pravo svojine na nepokretnostima.\nDonacije i humanitarnu pomoć mogu da primaju državni organi, jedinice lokalne samouprave, javna preduzeća, javne ustanove, druge organizacije i zajednice koje ne ostvaruju dobit, kao i domaće i strane humanitarne organizacije. Nove izmene poreskih propisa uvele su oslobođenje od plaćanja poreza na poklon kod donacija iz inostranstva po međunarodnom ugovoru. Radi se o donaciji, odnosno poklonu novca, stvari ili prava po međunarodnom ugovoru koji zaključi Republika Srbija.\nTakođe, porez na poklon se ne plaća na imovinu primljenu od Republike Srbije, autonomne pokrajine, odnosno jedinice lokalne samouprave. Pojam stvari imovine u smislu ovih odredbi nije bliže određen, pa može da se tumači da tu spadaju i, na primer, montažne kuće, a takođe i stambeni i poslovni objekti i druge nepokretnosti. Međutim, kada su u pitanju pokloni od privatnih donatora, kao na primer montažne kuće ili druge nepokretnosti radi obezbeđivanja lica koja su ostala bez krova nad glavom usled elementarnih nepogoda, zakonodavac bi trebalo da propiše mogućnost oslobođenja od plaćanja ovog poreza. Ako se uzme u obzir da je poreski obveznik poklonoprimac (primalac donacije), onda bi ovaj porez opteretio osobu koja upravo i prima donaciju ili humanitarnu pomoć jer joj je neophodna, a ukoliko taj porez u praksi plati donator, onda je ovaj porez dodatno nepotrebno opterećenje same donacije.\nPočetna Strana | Porezi\nJoš iz kategorije Porezi\nPoreska oslobođenja kod ulaganja u zemljište i objekte u SrbijiRefundacija PDV kupcima prvog stanaPorez plaća kupac umesto prodavcaOdlaganje plaćanja poreskog duga\nHrvatska more brisbane dizajnirani hotel sarajevo hotel Jadran nekretnine Beograd Crna Gora kuća Podgorica stambeno-poslovni ko državne subvencije Elena Baturina Dedinje


Tribunal: Ni informacije ni hapšenja\nGlavna tužiteljka Haškog tribunala Karla del Ponte dolazi u Beograd u četvrtak da vidi šta je i koliko je urađeno na lociranju i hapšenju haških optuženika, pošto u poslednja tri meseca nema vidljivih rezultata niti saradnje Srbije sa Tribunalom.\n- Od njene poslednje posete ništa se nije dogodilo. Nema ni informacija ni hapšenja. Sada očekuje odgovore na mnoga pitanja - kaže „Blicov“ sagovornik blizak Tribunalu.\nNeposredno pred poslednji dolazak Del Ponteove, uhapšeni su bivši general VRS Zdravko Tolimir i penzionisani general MUP-a Srbije Vlastimir Đorđević. Ova hapšenja koincidirala su sa govorkanjem o smeni šefa BIA i najavi predsednika Tadića i premijera Koštunice da će na ovo mesto imenovati nestranačku ličnost u roku od 100 dana. Od tada su prošla tri meseca, a Bulatović je još šef BIA. Spekuliše se da se Tolimir i Đorđević nikada ne bi našli u Hagu da Bulatovićev opstanak nije bio u pitanju. Čak je, iznenađena Del Ponteova, koja je sve do poslednjeg dolaska u Srbiju zahtevala ostavku Bulatovića, tada javno iznela pohvale na račun njegovog rada.\nKako će sad oceniti Bulatovićev rad zavisi od toga da li će je dočekati još jedno iznenađenje. Naš izvor kaže da će ona razgovarati i o obećanjima datim prilikom poslednje posete da će se Goran Hadžić i Stojan Župljanin uskoro naći u Hagu. Šef policije RS Stanislav Čađo potvrdio je juče da će uskoro biti uhapšen Stojan Župljanin.\nKuburović sa Elijasom o arhivi Haškog tribunala


Islamska zajednica u Bosni i Hercegovini - Saopćenje u povodu reakcije Ministarstva vjera Srbije na posjetu Sandžaku\nSaopćenje u povodu reakcije Ministarstva vjera Srbije na posjetu Sandžaku\nPublished in Maj 22, 2009\nSarajevo, 22. maj 2009. (MINA) - U povodu saopćenja Ministarstva vjera Vlade Republike Srbije o posjeti reisu-l-uleme Islamske zajednice u Bosni i Hercegovini dr. Mustafe Cerića muslimanima Sandžaka, Služba za odnose s javnošću Rijaseta Islamske zajednice u Bosni i Hercegovini oglasila se saopćenjem za javnost u kojem se kaže:\n- Saopćenje Ministarstva vjera Vlade Republike Srbije u vezi posjete reisu-l-uleme Islamske zajednice u Bosni i Hercegovini dr. Mustafe Cerića muslimanima Sandžaka neodoljivo podsjeća na ratnu propagandu srbijanskih nacionalističkih centara o "samogranatiranju" građana Sarajeva ili, pak, o "nekoliko stotina" ubijenih Srebreničana u genocidu u julu 1995. godine.\nUmjesto činjenica i odgovora na tvrdnje o kršenju osnovnih ljudskih i vjerskih prava muslimana, Ministarstvo vjera se koristi već viđenim metodama etiktiranja i diskvalifikacije, iznošenja očitih neistina i insinuacija.\nOčita je neistina da je reisu-l-ulema bilo kada i bilo gdje negirao postojanje srpske nacije u BiH, kao što je očita neistina da je reisu-l-ulema uputio ikakve prijeteće i uvredljive poruke Republici Srbiji. Reisu-l-ulema je u svojim nastupima jasno i javno poručio da su muslimani u Srbiji građani Srbije, da muslimani u Srbiji trebaju svoja prava ostvarivati u okviru ustavnopravnog poretka Republike Srbije, kao njihove države koja ima obavezu da im osigura potpunu slobodu i ravnopravnost kao što to uživaju i ostali narodi u Srbiji. Zašto Ministarstvo vjera prešućuje ili nije čulo ove poruke? Da li je sloboda muslimana u Srbiji i uživanje temeljnih ljudskih prava prijetnja i uvreda za Srbiju?\nMinistarstvo vjera Srbije zaboravlja da je reisu-l-ulema Mustafa Cerić inicijator bošnjačko-srpskog dijaloga koji je prezentiran tokom susreta sa predsjednikom Srbije Borisom Tadićem u Beogradu i uspostavljanja haromničnih odnosa između dva naroda na principima istine, pravde, uzajamnog poštovanja i ravnopravnosti.\nSvojim saopćenjem Ministarstvo vjera pokazuje da nema sluha za istinske potrebe i probleme muslimana u Srbiji. Također, ton i sadržaj saopćenja konačno osvjetljavaju mjesta iz kojih je dirigirano podizanje tenzija uoči posjete, te potvrđuje već izražena uvjerenja o postojanju vrlo snažnih centara kojima smeta slobodna i samostalna Islamska zajednica u Srbiji i da je projekat cijepanja Islamske zajednice, po svemu sudeći, sponzoriran i dirigiran iz tih centara naslonjenih na državne institucije Srbije.\nMinistarstvo vjera Srbije ovim saopćenjem pokazuje nervozu, da li zbog glasa savjesti za svoju involviranost u kreiranje islamskih zajednica po svojoj mjeri ili zbog urušavanja koncepta u koji je uloženo mnogo truda i ambicija?, kaže se u saopćenju Službe Rijaseta za odnose s javnošću.


APA: Austrija će ipak podrati prijem Kosova u Interpol\nAustrija podržava napore Kosova da bude primljena u članstvo Interpola, rekao je austrijski kancelar Sebastijan Kurc agenciji APA povodom današnje posete Prištini. Kurc tvrdi da je i njegov koalicioni partner Slobodarska stranka (FPO) Hajnc-Kristijana Štrahea promenila svoj stav s tim u vezi.\nNaime, Štrahe je prilikom nedavne posete šefa srpske diplomatije Ivice Dačića Beču najavio da Austrija neće podržati prijem Kosova u Interpol, niti u bilo koju međunarodnu organizaciju, dok se ne postigne rešenje između Beograda i Prištine.\nSASTALI SE VUČIĆ I KURC "Austrija podržava svako rešenje kosovskog pitanja"\nŠtrahe: Imam razumevanja za Srbe po pitanju Kosova; Dačić: Svaka ti čast\nŠtrahe je pre dve nedelje, rekao i da je taj stav usaglašen i sa predsednikom Austrije Aleksanderom van der Belenom koji je, međutim, tada poručio da austrijski stav nije u potpunosti rešen.\nAPA dodaje da Vlada u Beču navodi da je Kurc dogovorio sa Štraheom i ministrom unutrašnjih poslova Herbertom Kiklom da će Austrija na tom sastanku prihvatiti članstvo Kosova. Štrahe je imao kritički stav prema članstvu Kosova u Interpolu, ali su eksperti izneli argumente u vezi međunarodne policijske saradnje, koji su bili odlučujući, naglašeno je iz austrijske vlade.\nUkazuje se da je prioritet predsedavanja Austrije EU da se podrže sve države Zapadnog Balkana u približavanju EU, kao i u sprovođenju potrebnih reformi.\n- To posebno važi i za oblast unutrašnje bezbedosti i borbu protiv korupcije. Mi zbog toga imamo interes za pojačanu policijsku saradnju - rekao je Kurc.\nI ministar unutrašnjih poslova Kikl istakao je u izjavi da, i pored sve opravdane kritike, članstvo Kosova u Interpolu donosi prednsoti u borbi protiv kriminala, pošto olakšava prekograničnu saradnju policija.\nStefanović: Nismo obavešteni o aplikaciji Kosova za Interpol, Priština očito ne shvata poruku\nMUP: Prijem Kosova u Interpol kršenje međunarodnog prava\nInterpol potvrdio: Kosovo poslalo novi zahtev za članstvo\nJana Sebastijan i Strahe definitivno nemaju interni dogovor.\nRelja Ovako važno pitanje koriste za unutrašnje političko potkusurivanje, bruka!\nMaja Promenio je stav a problem nije resen.\nGaga Samo sto Kosovo ne moze postati clanica interpola !\nGaga U Beogradu pricaju jedno,u Pristini drugo ! Nista novo\nAca Ako je istinita ova vest nije dobra za Srbiju.\nMiloš Ovo je detinjasto sa njihove strane.\nOgi Ae dogovorite se, ovo je detinjasto sa njihove strane.\nJana Kao uvek kad su u Beogradu pričaju jedno kad su u Prištini drugo\nMare Nema šanse da Kosovo uđe u Interpol\nNe mislim da je realno da vraćanjem Nikolića u politiku dođe do tektonskih poremećaja na političkoj sceni, kaže za "Blic" Bojan Klačar, izvršni direktor Centra za slobodne izbore i demokratiju.\nDanica Grujičić proglašena za predsedničkog kandidata


Objavljeno četvrtak, 30 avgust 2018 08:23\nProblematika korišćenja drvnog otpada sa kojom su se suočavali korisnici šuma na prostoru opštine Pljevlja razriješena je potpisivanjem ugovora između Konzorcijuma “Jasen” sastavljenog od sedam drvoprerađivača iz opštine Pljevlja i bjelopoljske firme Pelengić trade d.o.o.\nObjavljeno sreda, 29 avgust 2018 17:34\nU kompaniji ''Mesopromet Franca'' u Bijelom Polju, koju je prije četiri mjeseca zahvatio veliki požar, proizvodnja se nesmetano se odvija. Kompanija broji oko 1.400 radnika, a dodatno su zaposleni i sezonski radnici čime je ispunjeno obećanje vlasnika kompanije Hilmije France da nijedan radnik neće ostati bez posla, prenio je Portal Analitika informaciju “Pink M”.\nObjavljeno sreda, 29 avgust 2018 07:25\nZaposleni u Pilani, ključnom pogonu kompanije “Vektra Jakić” u Pljevljima, već nekoliko dana dana ne dolaze na posao zbog neisplaćenih zarada za četiri mjeseca. Oni tvrde da neće raditi dok im vlasnik kompanije Dragan Brković ne isplati aprilsku zaradu, dok ostali zaposleni rade iako nekima nije isplaćena ni martovska zarada.\nObjavljeno sreda, 22 avgust 2018 20:00\nPostrojenje za preradu otpadnih voda u pljevaljskom selu Židovići biće pušteno u probni rad do kraja mjeseca.To tvrdi Zoran Čolović- sekretar Sekretarijata za stambeno-komunalne poslove, koji je istakao da su radovi u završnoj fazi, objavio je Portal Vijesti.\nObjavljeno utorak, 07 avgust 2018 10:27\nApelacioni sud ukinuo je rješenje o pokretanju stečaja u bjelopoljskoj fabrici “Lenka”, koji je na zahtjev radnika uveden u maju.\nObjavljeno ponedeljak, 06 avgust 2018 16:30\nVektra Jakić, vlasništvo Dragana Brkovića, mogla bi uskoro da ostane i bez trećeg kamiona, nakon što je sudski izvršitelj popisao jedno od vozila kompanije, zbog neizmirivanja obaveza radnicima. Nedavno su zbog dugovanja prema radnicima, a po osnovu pravosnažnih sudskih presuda, sudski izvršitelji prodali dva Brkovićeva kamiona marke MAN sa prikolicama za oko 60.000 eura. Od tog novca izmiren je veći dio dugovanja za oko 35 radnika, objavio je Portal Vijesti.\nObjavljeno petak, 03 avgust 2018 15:04\nU 17 od 22 crnogorske opštine za koje MONSTAT vodi podatke, plate su manje od državnog prosjeka, dok za visinu zarade u Gusinju MONSTAT nema visinu zarade. Prosječna zarada u junu u Crnoj Gori iznosila je 511 eura, a bila je najmanja u Petnjici, 397 eura, dok je najveća u Titvu, 629 eura.


Bertomeu o proširenju i Olimpijakosu, grčkom velikanu nije ugroženo mesto! - Sportske.net\nČinjenica da Olimpijakos igra u drugoj ligi Grčke mnoge je navela na pitanje njihovog učešća u Evroligi.\nIpak, čelni čovek Evrolige ističe da neće biti problema što se tiče Evrolige i da drugi klubovi sa "A" licencom imaju problema u nacionalnim šampionatima.\n"Olimpijakos mora da se bori sa problemima u Grčkoj. Kao što sam rekao pre nekoliko meseci, ne možemo da budemo ugroženi onim što se dešava u domaćim ligama. Cela ta situacija je posledica nečega što je krenulo po zlu u grčkom šampionatu i ne želimo da budemo umešani. To nije dobar primer, ne treba da postane trend za klubove u Evroligi", rekao je Bertomeu.\nProkomentarisao je i proširenje.\n"Činjenica da smo ostali na 18 klubova i ove sezone nam daje za pravo da planiramo da se proširimo jer je to, po našem mišljenju, dobro za razvoj lige. Dobro je za ravnotežu između onoga što mi stvaramo u Evropi, kvaliteta timova i kompatibilnosti sa domaćim ligama", rekao je Bertomeu.


Katalonski lider se predao belgijskoj policiji\nSmenjeni predsednik Katalonije Karles Pućdemon i četvoro bivših ministara tog španskog regiona predali su se juče policiji u Briselu, posle čega je počeo proces njihove moguće ekstradicije Španiji, saopštilo je belgijsko tužilaštvo.\nPortparol briselskog tužilaštva Žil Dežemep rekao je da pošto se njih petoro predalo belgijskoj policiji jutros u 9:17, istražni sudija mora da do danas u isto vreme donese odluku o daljim koracima u vezi s evropskim nalogom za hapšenje koji je u petak izdao španski sud. Sudija će odlučiti da li da odbije da izvrši evropski nalog za hapšenje; odredi im pritvor; ili da ih oslobodi uslovno ili uz kauciju. Inače, Pućdemon i četvoro bivših ministara otišlo je u Belgiju prošle nedelje, nakon što su ih španske vlasti smenile i preuzele direktnu upravu nad Katalonijom, primenjujući specijalna ovlašćenja kako bi sprečila secesiju. Ako istražni sudija odluči da ih uhapsi, oni će biti odvedeni u zatvor, a proces ekstradicije nastavljen, rekao je Dežemep i dodao da bi ceo proces od hapšenja do isporučenja mogao da traje duže od 60 dana.To odlaganje omogućilo bi Pućdemonu da učestvuje na vanrednim izborima za parlament Katalonije, koje je Vlada Španije raspisala za 21. decembar. Njegova Demokratska partija Katalonije saopštila je da želi da njen lider ponovo bude kandidat na izborima, dok je portparol španske Vlade Injigo Mendes de Vigo rekao da na izborima može da učestvuje svako ko nije krivično osuđen.\nPodsetimo, španski sud je 2. novembra posle saslušanja naložio pritvor za osam smenjenih članova katalonske vlade, dok je devetom članu, koji je podneo ostavku pre proglašenja nezavisnosti Katalonije 27. oktobra, takođe određen pritvor, ali je on pušten uz kauciju od 50.000 evra. Španija ih tereti za pozivanja na pobunu, provokacije i proneveru. Za ovakve zločine u Španiji zaprećene su kazne i do 30 godina zatvora.\nNaš ludak je na slobodiPosle godinu dana nema novih informacija o slučaju Jajinci


Velika vaskršnja manifestacija u Beogradu: Vaskrs kod Hrama\nOdržaće se u periodu od 15. aprila do 1. maja 2022. godine\nManifestacija "Vaskrs kod Hrama" održaće se u periodu od 15. aprila. do 1. maja 2022. na platou ispred Hrama Svetog Save u Beogradu u organizaciji Mreže za razvoj sportskih, edukativnih i zabavnih manifestacija – Sezam.\nPrvi put na našim prostorima biće realizovana postavka scenografije koja je za ovu priliku posebno izrađena u saradnji sa filmskim scenografima i vajarima, namenjena samo za obeležavanje Vaskrsa, kao i 15 izložbenih jaja visine dva metra, uz prelepu korpu sa manjim izložbenim jajima koja se po prvi put mogu videti u Beogradu.\nScenografski elementi sa trodimenzionalnim prikazom ikona rođenja, krštenja i preobraženja, ulazak u Jerusalim, tajna večera, stradanje i vaskrsenje, čine "put od Božića do Vaskrsa" koji je povezan tunelom, težine jednu tonu, dužine četiri i visine dva metra, a koji povezuje scenografske elemente sa ikonom vaskrsenja Isusovog.\nU subotu 16. aprila biće premijerno izvedena predstava “Zločin i kazna“ u kripti Hrama Svetog Save, kao i tradicionalni Vaskršnji koncert koji je planiran u ponedeljak 25.\nZa Lazarevu subotu i Cveti, okupiće se deca iz 16 osnovnih škola koja će zajedno sa decom sa smetnjama u razvoju izložiti svoje praznične rukotvorine.\nSva deca i posetioci su dobrodošli da uzmu učešće u radionicama i u oslikavanju velikih vaskršnjih jaja, uz druženje sa učesnicima manifestacije: decom iz osnovnih škola i iz Savremene gimnazije, udruženjem "Radost na dar" i vitezovima.\nBeograđani su zastali, podigli glavu, i gledali prelepu pojavu na nebu (FOTO/VIDEO)\nVaskrs manifestacija Hram Svetog Save Praznik Uskrs


Blog – eRadionica digitalna agencija\nVeb sajtovi dolaze u različitim oblicima i mogu da se podele na statičke, dinamičke i e-commerce. Na prvi pogled, razlika između ove tri grupe veb sajtova nije očigledna. Oni, za korisnika, mogu da deluju identično, ali za vlasnika veb sajta,\nKada se odlučite da napravite veb sajt za svoju kompaniju, prvo što treba da uradite je da obezbedite domen i hosting. Ukoliko vam ova dva termina nisu poznata u daljem tekstu ćemo detaljno objasniti šta oni znače i zašto je\nDa li ste se ikada zapitali, zašto ulagati u veb sajt kada su društvene mreže besplatne, lake za korišćenje i već imaju milione korisnika kojima možete da reklamirate svoj proizvod? Ovo je pitanje koje se često postavlja, a odgovor nije


Saopštenje za javnost - Zdravlje Leskovac\nLeskovac, 10. mart 2020. - Farmaceutska kompanija Teva (Teva Pharmaceutical Industries Ltd.) je danas objavila da u sklopu restrukturiranja svoje globalne proizvodne mreže namerava da svoje proizvodne operacije u fabrici Zdravlje u Leskovcu prepusti novom strateškom partneru. Ova odluka je bazirana na Tevinom strateškom planu optimizacije i unapređenja efikasnosti svojih globalnih kapaciteta kroz redukciju troškova u skladu sa zahtevima tržišta i ni u kom slučaju nije zasnovana na bilo kakvim nedostacima ili problemima u pogledu poslovnih performansi ili zahteva kvaliteta koji se odnose na fabriku Zdravlje i njene zaposlene. Poslovni parametri Zdravlja i rezultati u prethodnoj, kao i svih godina od ulaska u sastav Teve, pokazuju izuzetan uspeh i kontinuirano unapređenje po svim kriterijumima.\nLekovi iz fabrike „Zdravlje“ u Leskovcu danas su deo terapije mnogih pacijenata u Srbiji i regionu, kao i pacijenata na oko 40 tržišta širom sveta. „Zdravlje“ je jedan od najvećih snabdevača domaćeg tržišta lekova, ali i jedan od najvećih izvoznika u Srbiji.\nNe očekujemo značajan efekat na srpsko tržište lekova jer ćemo pre svega brinuti o interesima svih naših pacijenata. Tokom procesa tranzicije i preuzimanja od strane novog strateškog partnera biće obezbeđeno kontinuirano snabdevanje svim lekovima u skladu sa ranije preuzetim obavezama prema tržištu Srbije i u drugim zemljama. Sa novim strateškim partnerom biće ugovoren nastavak proizvodnje dela portfolija lekova Teve za naredne dve do tri godine, kako bi se obezbedilo dovoljno vremena svima na prilagođavanje novim okolnostima. Nema nikakvog mesta za zabrinutost za pacijente i zdravstvene radnike, jer će biti obezbeđeno kontinuirano snabdevanje svim lekovima u skladu sa ranije preuzetim obavezama.\nTokom ovog postepenog procesa koji bi trebalo da bude okončan do kraja 2020. godine svaki korak će biti pažljivo planiran kako ne bi bilo dovedeno u pitanje regularno snabdevanje lekovima za pacijente u Srbiji i na drugim tržištima.\nVerujemo da ćemo pronaći dobrog partnera sa kojim ćemo nastaviti da razvijamo poslovanje Zdravlja.


FoNet portal :: Pretraga / tagId=29407\nTag: nbs, Pogodaka: 74\nKriza zbog politike populizma\nKriza mogla biti umanjena samo da vlasti nisu primenjivale populistički pristup rešavanju ozbiljnih problema, ocenila je danas Demokratska stranka (DS) komentarišući tvrdnje Narodne banke Srbije da je inflacija "uvezena" i da je posledica faktora na koje Srbija nije mogla da utiče.\nŠoškić: Ishitrene mere\nSrbija u ovom trenutku nema prostora da se 'ponaša izdašno' u pogledu najavljenog povećanja plata i penzija, ocenio je profesor Ekonomskog fakulteta i bivši guverner Narodne banke Srbije Dejan Šoškić za Insajder televiziju.\nNBS da ograniči rast naknada\nPredsednik Odbora Stranke slobode i pravde (SSP) za privredu i finansije Dušan Nikezić izjavio je danas da ta stranka zahteva da Narodna banka Srbije (NBS) ograniči nekontrolisan rast bankarskih naknada i naplati porez od svih banaka koje zarađuju ekstraprofit.\nPovećana kamatna stopa\nIzvršni odbor Narodne banke Srbije odlučio je na današnjoj sednici da poveća referentnu kamatnu stopu za 50 baznih poena, na nivo od 2,5 odsto, navodi se na sajtu Narodne banke.\nTrgovci kao bankomati\nGuvernerka Narodne Banke Srbije, Jorgovanka Tabaković prva je danas iskoristila Dina karticu kako bi, u Merkator hipermarketu Beograd iskoristila mogućnost kupovine sa podizanjem gotovine na mestu trgovca.\nNarodna banka Srbije (NBS) revidirala je projekciju privrednog rasta Srbije i ove godine očekuje rast BDP u rasponu od 3,5 odsto do 4,5 odsto, što je za 0,5 procentnih poena niže od očekivanja iz februara, rekla je danas guvernerka Jorgovanka Tabaković na predstavljanju majskog Izveštaja o inflaciji.\nIzvršni odbor Narodne banke Srbije (NBS) odlučio je na današnjoj sednici da poveća referentnu kamatnu stopu za 50 baznih poena, na nivo od 2 odsto, objavila je NBS, uz informaciju da su za 50 baznih poena povećane i stope na depozitne i kreditne olakšice, na nivo od 1, odnosno 3 odsto.\nDelegacija Srbije, koju predvodi guvernerka Narodne banke Srbije (NBS) i guvernerka Srbije u Međunarodnom monetarnom fondu (MMF) Jorgovanka Tabaković, učestvovaće na prolećnom zasedanju MMF i Grupacije Svetske banke koje se održava od danas do 24. aprila u Vašingtonu.\nBruto devizne rezerve Narodne banke Srbije su na kraju marta iznosile 14,2 milijarde evra i bile su za 1,2 milijarde manje nego na kraju prethodnog meseca, saopštila je danas Narodna banka.\nRajfajzen banka (Raiffeisen) sa sedištem u Beogradu saopštila je danas da je, nakon dobijanja saglasnosti Narodne banke Srbije i nadležnih regulatornih tela, uspešno okončala preuzimanje 100 odsto akcija Kredi Agrikol (Credit Agricole) banke iz Novog Sada i CA Lizinga.


Rusija spremna da posreduje između vlade i opozicije Venecuele - Sputnjik Srbija\n13:35 25.01.2019 (osveženo 13:38 25.01.2019) Preuzmite kraći link\nOn je poručio i da je Rusija spremna da sarađuje sa svim političkim snagama koje deluju odgovorno.\nIstovremeno, Ščetinjin je rekao da je glavni zadatak, kada je u pitanju situacija u Venecueli, da se spreče spoljni uticaji, i to pre svega vojni.\n„Pitanje o spoljnim uticajima ne treba postavljati nama. Skrenuli smo pažnju na izjave visokih američkih zvaničnika. Smatramo da je u ovom slučaju zadatak da se spreče bilo kakvi spoljni uticaji na situaciju u Venecueli, a posebno vojni“, rekao je Ščetinin.\nPrema rečima ruskog diplomate, situacija u Venecueli je pitanje kojim treba da se bavi venecuelanski narod.\n„Oni moraju da reše situaciju svojim ustavnim procedurama, i to mirnim putem. Sa zadovoljstvom možemo da primetimo da naš stav o neprihvatljivosti bilo kakvih spoljnih uticaja na situaciju deli veliki broj regionalnih igrača, pre svega Latinoamerikanaca, bez obzira na stav koji imaju prema predsedniku Maduru“, zaključio je Ščetinin.\nsprečavanje, vojni, uticaj, Ministarstvo spoljnih poslova Rusije, Venecuela


RTS :: Brnabić: Radnici "Fijata" izabrali ulicu umesto pregovora\nDruštvo Brnabić: Radnici "Fijata" izabrali ulicu umesto pregovora\nutorak, 21. jun 2022, 13:04 -> 17:39\nBrnabić: Radnici "Fijata" izabrali ulicu umesto pregovora\nPremijerka Ana Brnabić izjavila je da su radnici "Fijata" u Kragujevcu odlučili da izađu na ulicu i organizuju proteste umesto da nastave pregovore s Vladom.\nPredsednica Vlade Ana Brnabić je radnicima "Fijata" poručila da uvek mogu da joj se obrate za nastavak razgovora, ali ne preko medija.\n"Mogu uvek da dođu da nastavimo pregovore, prekinili su ih, rekli da su završeni. Ne znam šta radnici čekaju, mi smo tu da nastavimo razgovore tamo gde smo stali", rekla je Brnabićeva, odgovarajući na pitanje novinara na otvaranju Implantološkog centra Stomatološkog fakulteta Univerziteta u Beogradu.\nDodala je da ne zna zašto su radnici izašli da protestuju, "uprkos onome što je dogovoreno".\n"A dogovoreno je bilo da razgovaramo i da konačnu odluku o visini otpremnina za one koji su tehnološki višak ili o alternativama za one koji ne žele da idu u inostranstvo, donesemo i dogovorimo nakon što proces prijavljivanja za inostranstvo bude završen. A nikako pre toga", istakla je premijerka.\nObjasnila je da bi, kada bi pregovarali o otpremninama pre toga, to bilo "u direktnoj suprotnosti onome što imamo kao interes, a to je da 'Stelantis' zadrži što više radnika i da što pre krenu u proizvodnju električnog automobila".\n"Ja sam tu, znaju gde sam, tu sam za njih, dan, noć, vikend, kako god. Ne vidim šta traže na ulici umesto u Vladi", poručila je Brnabićeva.\nRekla je da radnici "Fijata" nisu sačekali da se završi proces prijave za rad u inostranstvu.\n"Želimo da radnici budu zadovoljni, da obezbedimo te porodice, ali oni su pre nego što je završen proces prijave, izašli i rekli da su pregovori sa Vladom gotovi. Ne mogu nikog da nateram da razgovara i pregovara", navela je premijerka.\n"Žele da idu na ulicu pre nego što hoće da dođu u Vladu da razgovaramo. Bukvalno su napustili pregovore koji su bili u toku", istakla je Brnabićeva.\nDeo nezadovoljnih radnika "Fijata" održao je juče dvosatni protest, blokirajući magistralni put Kragujevac–Kraljevo. Protest je usledio nakon što je istekao rok za prijavljivanje radnika za rad u Slovačkoj.\nO optužbama Dijane Hrkalović: Verujem u državu i institucije\nPremijerka nije želela da komentariše optužbe koje je na račun ministra odbrane Nebojše Stefanovića iznela Dijana Hrkalović i istakla da je to posao tužilaštva.\n"To je nekada možda bilo da se u strankama odlučuje ko će biti uhapšen, osuđen i ucenjivan. SNS nije ta stranka, već stranka koja je tu da gradi institucije Republike Srbije i sprovodi reforme u oblasti vladavine prava, što smo pokazali kada smo izgurali ustavne amandmane za nezavisno pravosuđe i samostalno tužilaštvo", odgovorila je Brnabićeva novinarima na pitanje šta će uraditi povodom optužbi na račun Stefanovića.\nNa opasku novinara da je isto govorila i ranije kada su optužbe dolazile čak iz stranke, Brnabićeva je ponovila da veruje u institucije, da je to govorila i ranije, a kaže i sad.\nVerujem u državu i institucije, rekla je Brnabićeva na komentar novinara da je ona premijerka, a Stefanović sedi u Vladi.\n"Čim institucije urade svoje, opet kažem, verujem u vladavinu prava, čim institucije urade svoj posao, ja ću uraditi svoj", rekla je Brnabićeva.


Region - Novosti dana - 08.11.2019 | Sputnjik Srbija\n13:09 18 Januar 2021\nEvropski poslanik: Bugari su uvek na svojoj koži osećali bliskost Francuske i Srbije\nBugarski poslanik u Evropskom parlamentu Ivo Hristov izjavio je da je Bugarska uvek na svojoj koži osećala negativne posledice bliskosti Francuske i Srbije.\nProtestna nota Hrvatske Srbiji zbog spomen-ploče u Novom Sadu\nHrvatsko Ministarstvo inostranih i evropskih poslova uputilo je diplomatsku notu Ambasadi Srbije u Zagrebu, kojom je izrazilo najoštriji protest zbog otkrivanja spomen-ploče Mladenu Bratiću, zapovedniku snaga bivše JNA i pridruženih srpskih paravojnih formacija u napadu na Vukovar, u novosadskom kompleksu Vojske Srbije 8. novembra 2019. godine.\nDodik zahvalan Makronu: Priznao je!\nFrancuski predsednik Emanuel Makron je svojom izjavom da je BiH „tempirana bomba“ priznao da je ovako nakaradno ustrojena BiH opasnost za Evropsku uniju zbog islamskog terorizma, izjavio je srpski član Predsedništva BiH Milorad Dodik i dodao da je zahvalan francuskom predsedniku na tome.\nZašto Crna Gora neće „mali Šengen“\nCrna Gora nije zainteresovana za „mali Šengen”, jedinstven ekonomski prostor u kojem bi se između zemalja Zapadnog Balkana odvijao nesmetan protok ljudi i robe bez zadržavanja na granicama, piše portal „Kapital”.\nKomšić zove ambasadora Francuske na razgovor zbog Makronove izjave\nZbog izjave francuskog predsednika Emanuela Makrona da je BiH „tempirana bomba koja kuca tik uz Hrvatsku“ kabinet predsedavajućeg Predsedništva BiH Željka Komšića pozvaće sutra na razgovor ambasadora Francuske u BiH Gioma Rusona, prenosi portal „Kliks“.\nJači zemljotres pogodio Dubrovnik\nJači zemljotres 4,4 stepena po Rihteru potresao je jutros Dubrovnik i okolinu, javljaju hrvatski mediji.\nKabinet predsedavajućeg Predsedništva BiH Željka Komšića pozvaće sutra na razgovor ambasadora Francuske u BiH Gioma Rusona zbog izjave francuskog predsednika Emanuela Makrona da je BiH „tempirana bomba koja kuca tik uz Hrvatsku“.\nMakron: Tik uz Hrvatsku kuca tempirana bomba\nFrancuski predsednik Emanuel Makron ocenio je da je Bosna i Hercegovina „tempirana bomba koja kuca tik uz Hrvatsku“.\nPodgorica plaši narod Rusijom da bi sprovela zakulisni plan sa NATO-om\nZvanična Podgorica mjesecima tvrdi kako je Crna Gora na vrhu liste zemalja protiv kojih se vodi hibridni rat. U tom narativu glavni agresor je Rusija, a NATO ključna snaga koja pomaže Crnogorcima da se odbrane.\nDodik: U ovom času deset država spremno da prizna samostalnost Srpske\nU ovom času deset država je spremno da prizna samostalnost Republike Srpske, ali mi ćemo opciju otcepljenja aktivirati samo ako budu nastavljeni pokušaji ukidanja Srpske, izjavio je gostujući u programu Televizije N1 srpski član Predsedništva BiH Milorad Dodik, prenosi RTRS.\nHrvatska javnost uzburkana: Hoće li Vučić govoriti u Saboru\nU Zagrebu se od 19. do 21. novembra održava Kongres Evropske narodne partije, a hrvatsku javnost najviše je uzburkala dilema da li će se predsednik Srbije i lider SNS-a Aleksandar Vučić, koji je na taj događaj pozvan, ali još uvek nije potvrdio dolazak, obratiti u hrvatskom Saboru.\nBugarski novinar: Beograd želi da raketama dosegne Zagreb\nNa Balkanu nema takvog konflikta zbog kojeg bi Srbiji bio potreban sistem S-400, izjavio je bugarski novinar Nikolaj Kristev.\nNevreme u Crnoj Gori: Poplavljene kuće, putevi, srušeni nasipi /video, foto/\nJako nevreme praćeno obilnom kišom i južnim vetrom zahvatilo je danas Crnu Goru — stvorilo je probleme na putevima, poplavljeni su brojni objekti, a pripadnici lokalnih službi zaštite i spasavanja na terenu su od ranih jutarnjih časova.\nBugarska postala Trampov „štreber“ — kupuje još osam aviona F-16\nPredsednik SAD Donald Tramp neće tražiti izdvajanje 4 odsto BDP-a za odbranu, izjavila je potpredsednica Asocijacije Atlantskog sporazuma i bivša ambasadorka Bugarske u SAD Elena Poptodorova. Ona je dodala da američki predsednik jednostavno pokušava da prodrma članove NATO-a.\nDžaferović i Komšić se žalili princezi zbog Handkea, a onda se uključio Dodik\nBošnjački i hrvatski član Predsedništva BiH, Šefik Džaferović i Željko Komšić, kritikovali su tokom današnjeg susreta sa švedskom princezom Viktorijom i princem Danijelom u Sarajevu Nobelov komitet i dobitnika ovogodišnje nagrade za književnost Petera Handkea, piše portal „Princip njuz“, a prenosi „Srna“.\nDodik: Nema razloga da se blamiram\nSrpski član Predsedništva BiH i lider SNSD-a Milorad Dodik rekao je da on sigurno neće biti taj koji će inicirati neki trojni sastanak sa liderima koji su izborni pobednici u svom konstitutivnom narodu, Bakirom Izetbegovićem i Draganom Čovićem, jer je, kako tvrdi, interes njegove stranke za formiranje vlasti na nivou BiH u stalnom opadanju.\nVeć dve godine Hrvatska daje subvencione kredite za mlade porodice koje prvi put kupuju stan.\nBivši bugarski ministar: Putin nije dobrodošao, zahtevamo izvinjenje Rusije\nBivši ministar odbrane Bugarske Nikolaj Nenčev oštro je kritikovao dodelu nagrade u Rusiji predsedniku bugarskog pokreta „Rusofili“ Nikolaju Malinovu, koji je u Bugarskoj optužen za špijunažu, i pozvao je da se povuče poziv za posetu Bugarskoj koji je ranije upućen Vladimiru Putinu.\nAtlantski savet: Isporukom S-400 u Srbiju Rusija pokazala da komanduje Bugarskom\nPoslednji događaji, koji bi trebalo da dovedu do napetosti između Bugarske i Rusije, iz nekog razloga ne prouzrokuju oštre reakcije Sofije, saopštili su iz Atlantskog saveta Bugarske.


ZAKONSKI ROKOVI KOJI NASTUPAJU U FEBRUARU 2013. GODINE\nPORODIČNI ZAKON ("Sl. glasnik RS", br. 18/2005 i 72/2011 - dr. zakon)\n• Staratelj je dužan da redovni izveštaj podnese do kraja meseca februara za prethodnu godinu, a vanredni odnosno završni izveštaj u roku od 15 dana od dana kada to zatraži organ starateljstva.\nZAKON O BUDŽETSKOM SISTEMU ("Sl. glasnik RS", br. 54/2009, 73/2010, 101/2010, 101/2011 i 93/2012)\n• 28. februar - indirektni korisnici sredstava budžeta Republike Srbije pripremaju godišnji finansijski izveštaj za prethodnu budžetsku godinu i podnose ga nadležnim direktnim korisnicima sredstava budžeta Republike Srbije; pravosudni organi koji se u budžetu Republike Srbije iskazuju zbirno pripremaju godišnji finansijski izveštaj za prethodnu budžetsku godinu i podnose ga Visokom savetu sudstva, odnosno Državnom veću tužilaca; korisnici sredstava Republičkog fonda za zdravstveno osiguranje pripremaju godišnji finansijski izveštaj za prethodnu budžetsku godinu i podnose ga Republičkom fondu za zdravstveno osiguranje;\n• 28. februar - drugi korisnici javnih sredstava koji su uključeni u sistem konsolidovanog računa trezora osnovani od strane Republike Srbije pripremaju godišnji finansijski izveštaj za prethodnu budžetsku godinu i podnose ga nadležnom državnom organu Republike Srbije.\nKalendar završnih računa budžeta lokalne vlasti:\n• 28. februar - indirektni korisnici sredstava budžeta lokalne vlasti pripremaju godišnji finansijski izveštaj za prethodnu budžetsku godinu i podnose ga nadležnim direktnim korisnicima sredstava budžeta lokalne vlasti;\n• 28. februar - drugi korisnici javnih sredstava koji su uključeni u sistem konsolidovanog računa trezora osnovani od strane lokalne vlasti pripremaju godišnji finansijski izveštaj za prethodnu budžetsku godinu i podnose ga nadležnom organu lokalne vlasti.\nZAKON O CENTRALNOM REGISTRU OBAVEZNOG SOCIJALNOG OSIGURANJA ("Sl. glasnik RS", br. 30/2010)\n• Podatke koji se odnose na osnovicu doprinosa, visinu uplaćenog doprinosa i periode na koje se te uplate odnose Centralni registar zbirno prikazuje za svakog osiguranika na godišnjem nivou i te podatke dostavlja Republičkom fondu za penzijsko i invalidsko osiguranje do kraja februara tekuće godine za prethodnu godinu.\n• Državni praznik Republike Srbije jeste Sretenje - Dan državnosti Srbije, spomen na dan kada je na zboru u Orašcu 1804. godine dignut Prvi srpski ustanak i dan kada je u Kragujevcu 1835. godine izdan i zakletvom potvrđen prvi Ustav Knjaževstva Serbije.\n• Agencija prikuplja i obrađuje podatke o prometu i potrošnji lekova u jednoj kalendarskoj godini.\nNosilac dozvole za promet lekova na veliko dužan je da na osnovu evidencije iz člana 136. ovog zakona Agenciji dostavi izveštaj o prometu i potrošnji u prethodnoj kalendarskoj godini najkasnije do 15. februara tekuće godine.\n• 1. februar - Ministarstvo nadležno za sport objavljuje javni poziv i utvrđuje rok do 30 dana za dostavljanje predloga programa za realizaciju opšteg interesa u sportu, a ministar obrazuje stručnu komisiju za izbor programa i projekata;\n• Sopstvenik šuma koji šumama gazduje u skladu sa osnovom, odnosno korisnik šuma dužan je da evidentira izvršene radove najkasnije do 28. februara tekuće godine za prethodnu godinu.\nZAKON O TRANSPORTU OPASNOG TERETA ("Sl. glasnik RS", br. 88/2010)\n• Učesnik u transportu opasnog tereta sa sedištem u Republici Srbiji dužan je da dostavi Upravi godišnji izveštaj Savetnika, najkasnije do 1. februara tekuće godine za prethodnu godinu.\nZAKON O ZAŠTITI KONKURENCIJE ("Sl. glasnik RS", br. 51/2009)\n• Komisija za zaštitu konkurencije za svoj rad odgovara Narodnoj skupštini, kojoj podnosi godišnji izveštaj o radu do kraja februara tekuće godine, za prethodnu godinu.\nIzvor: Redakcija 31.1.2013.


VIDEO: Sahrana heroja Alberta Andieva, koji je u borbi za srpsko srce – izgubio oko - Naša Borba\nVIDEO: Sahrana heroja Alberta Andieva, koji je u borbi za srpsko srce – izgubio oko\nJuče, 22. marta 2021, u 12 časova, održan je pomen srpskom heroju Albertu Ahsarbekoviču Andievu, ruskom dobrovoljcu koji je u borbi za srpsko srce Kosovo i Metohiju, izgubio oko. Albert je rođen u Južnoj Osetiji, u Rusiji, a prešao je hiljade kilometara da bi kao dobrovoljac branio srpsku zemlju. Preminuo je od posledica koronavirusa, a neostvarena mu je ostala želja da dobije državljanstvo Republike Srbije.\nVojska Republike Srbije je u Anidevu čast ispalila počasni plotun, a sahrani su prisustvali i heroji sa Košara i Paštrika, oni koji su zajedno sa Albertom branili Srbiju pod parolom: “Nema nazad, iza je Srbija!“. Sahrani su pristustvovali i ljudi iz sveta politike, vojske i novinarstva. Između ostalih i državni sekretar Ministarstva za rad Miodrag Kapor, kao i direktor Ruskog doma Evgenij Baranov, prenosi Sputnjik.\nOd svog saborca i prijatelja oprostili su se general Božidar Delić i Nemanja Šarović, zamenik predsednik i predsednik Pokreta LJubav Vera Nada, čiji je Albert Andiev bio član. Članska karta Andieva imala je redni broj 549, što je i broj motorizovane brigade u kojoj je, pod komandom Božidara Delića, branio Srbiju.\nUz pevanje ratnih drugova stihova “Ko da mi otme iz moje duše Kosovo“ srpski junak je ispraćen u carstvo nebesko.\nPrethodni tekstVUČIĆ RAZOČARAN U KOKEZU: Nije smeo na poligraf\nSledeći tekstOBDUKCIONI NALAZ TRESE SRBIJU: Sve se zna, evo šta se dogodilo sa Cvijanom(FOTO)


Grad sufinansira stručno usavršavanje srednjoškolaca i studenata\nGradonačenik Zrenjanina Simo Salapura uputio je javni poziv za sufinansiranje stručnog usavršavanja učenika srednjih škola i studenata.\nJavni poziv je upućen svim srednjoškolcima i studentima sa teritorije grada koji imaju potrebu za novčanim sredstvima za učešće na seminarima, radionicama, skupovima različitih edukativnih, naučnih i društveno odgovornih programa i projekata, na nacionalnim i međunarodnim takmičenjima i olimpijadama znanja, naučim skupovima, konferencijama i kongresima.\nPROČITAJTE JOŠ: FPN organizuje obuku za sticanje licence posrednik – medijator\nPravo na sufinansiranje aktivnosti stručnog usavršavanja imaju učenici srednjih škola, čiji je osnivač Republika Srbija, Autonomna pokrajina Vojvodina ili lokalna samouprava. Uslov je da su prvi put upisani u određeni razred u tekućoj školskoj godini i da se njihovo školovanje finansira iz budžeta Republike Srbije. Potrebno je i da imaju državljanstvo Republike Srbije i prebivalište na teritoriji grada Zrenjanina.\nPravo na sufinansiranje aktivnosti stručnog usavršavanja imaju studenti visokoškolskih ustanova, čiji je osnivač Republika Srbija, AP Vojvodina ili lokalna samouprava, koji su upisani prvi put u tekućoj školskoj godini na studije prvog, drugog ili trećeg stepena, a čije se školovanje finansira iz budžeta Republike Srbije. Uslov je i da imaju državljanstvo Republike Srbije i prebivalište na teritoriji grada Zrenjanina.\nZahtevi sa potrebnom dokumentacijom se mogu predati Gradskoj upravi do 13. decembra, odnosno do utroška sredstava obezbeđenih za ovu namenu u 2021. godini.\nTagoviGrad Zrenjanin Javni poziv nl srednjoškolci stručno usavršavanje studenti\nU okolini grada otkrivena laboratorija za proizvodnju marihuane (Foto)\nBezbednost saobraćaja: Postavljaju se tri asfaltne platforme u gradu


Organizatori - BEST design WEEK\nOrganizator BEST design WEEK-a je Udruženje studenata tehnike Evrope – Beograd, koje je član mreže BEST (Board of European Students of Technology), neprofitne i apolitične studentske organizacije čija je misija razvijanje studenata i ona obuhvata 93 lokalnih BEST grupa u 34 zemlje Evrope.\nBEST Beograd danas je jedna od najprepoznatljivih studentskih organizacija na Univerzitetu u Beogradu. Kreativni, mladi članovi rade na organizovanju stručnih kurseva i kulturnih razmena, inženjerskih takmičenja i seminara. BEST Beograd omogućava povezivanje, razmenu i saradnju sa studentima iz cele Evrope.\nBEST design WEEK pripada grupi lokalnih događaja koje BEST sprovodi tokom godine.\n+381 64 032 89 24\n+381 62 1911202\n+381 64 969 0511\n+381 61 344 2600\n+381 65 331 7925\n+381 64 904 9699


spanija Архиве - Page 22 of 56 - INFORMACIJA JE KAPITAL - Capital.ba\nOporavak španske banke Santander\nokt 24. 2013. 19:49 Nema komentara\nMADRID, Španski bankarski gigant Santander, najveća banka evrozone po tržišnoj vrijednosti, saopštila je juče da je u trećem kvartalu ostvarila rast profita, jer se oporavila od velikog otpisa potraživanja iz …\nOpala stopa nezaposlenosti u Španiji\nokt 24. 2013. 10:13 Nema komentara\nMADRID, Španski zavod za statistiku saopštio je da je stopa nezaposlenosti u trećem kvartalu opala sa 26,3 odsto na 26 odsto, dan nakon što je centralna banka nagovijestila da je …\nokt 23. 2013. 11:58 Nema komentara\nMADRID, Centralna banka Španije saopštila je danas da preliminarni podaci pokazuju da je privreda ojačala u trećem kvartalu, poslije recesije koja je trajala više od dvije godine.\nRekordna vrijednost loših kredita u Španiji u avgustu\nokt 18. 2013. 12:42 Nema komentara\nMADRID, Španske banke saopštile su danas da su u avgustu registrovale rekordnu vrijednost loših kredita, što ukazuje na slabost ovog sektora uprkos finansijskoj pomoći koja je stigla iz zemalja evrozone.\nŠpanija očekuje rekordan javni dug 2015.\nokt 17. 2013. 20:50 Nema komentara\nMADRID, Španski javni dug, koji je značajno porastao tokom pet godina ekonomske krize, premašiće 101 odsto bruto domaćeg prozivoda (BDP) 2015, saopštila je danas vlada u Madridu.\nokt 17. 2013. 20:17 Nema komentara\nBRISEL, Broj Belgijanaca koji su investirali u nekretnine u Španijii povećan je za 78 odsto u drugom tromjesečiju 2013. u odnosu na isti period prošle godine.\nokt 17. 2013. 07:50 Nema komentara\nMADRID, Španski proizvođači automobila navode da im je cilj da iduće godine povećaju proizvodnju za devet odsto, kao i da podignu izvoz da bi nadoknadili slabu tražnju kod kuće.\nRahoj: Evro i EU nemaju alternativu\nokt 15. 2013. 10:10 Nema komentara\nMADRID/BEČ, Španski premijer Marijano Rahoj ocijenio je da ne postoji bolja alternativa EU i evru i odbacio navode da je Španija prerano prihvatila zajedničku valutu.\nŠpanska banka KatalunjaKaiša otpušta 2.000 zaposlenih\nokt 09. 2013. 19:22 Nema komentara\nMADRID, Nacionalizovana španska banka KatalunjaKaiša (CatalunyaCaixa) postigla je dogovor sa sindikatima o otpuštanju gotovo trećine svoje radne snage, u okviru programa restrukturisanja poslovanja.\nokt 09. 2013. 14:14 Nema komentara\nokt 04. 2013. 07:55 Nema komentara\nMADRID, Obična greška u kucanju “naduvala” je prognozu španskog javnog duga za 10 milijardi evra, priznala je juče vlada u Madridu.\nUlice bi mogle postati “zapaljive”\nokt 03. 2013. 09:29 Nema komentara\nBRISEL, Nezaposlenost u zemljama EU i dalje se povećava, a mediji i portali ocjenjuju da bi u nekim državama, poput Italije i Španije, moglo da dođe do “zapaljivih demonstracija”, kao …\nRast nezaposlenosti u Španiji poslije šest mjeseci pada\nokt 02. 2013. 10:30 Nema komentara\nMADRID, Broj nezaposlenih u Španiji porastao je u septembru za 22.572, čime je okončan šestomjesečni uzastopni pad nezaposlenosti, saopštilo je danas špansko ministarstvo rada.\nDug Španije skoro 100% BDP-a\nsep 30. 2013. 16:28 Nema komentara\nMADRID, Javni dug Španije će naredne godine porasti na 99,8 odsto bruto društvenog proizvoda (BDP), nakon što krajem ove godine dostigne 94,2 odsto.\nŠpanija prva turistička evropska destinacija\nsep 29. 2013. 13:28 Nema komentara\nMADRID, Evropa je i dalje jedna od omiljenih turističkih destinacija. Broj međunarodnih turističkih dolazaka u Evropu, porastao je za pet odsto u prvoj polovini 2013. godine, a najbolje rezultate ostvarile …


Racionalno korišćenje električne energije - Stakleno Zvono e-TV magazin\nEKOLOGIJA / elektroprivreda / Elektroprivreda Srbije\nby Stakleno Zvono · April 9, 2009\nOvih dana potrošnja električne energije u Srbiji je na nivou planiranog. Međutim iako je došlo do velikog broja porasta privrednih aktivnosti, prema nekim podacima između 10 i 80 odsto u zavisnosti od grane, ipak se oseća manja potrošnja električne energije u privredi Srbije. Naime, prema rečima direktora za odnose sa javnošću u EPS-u Momčila Cebalovića, ne pada potrošnja električne energije ali se očito deo proizvodnje preselio u domaćinstava.\nU ovim danima kada su hladna jutra i večeri, niko više kako kaže Cebalović, ne koristi ugalj i drva, odmah se uključuju uređaji koji troše električnu energiju. Mi smo opet došli u situaciju naglašava on, da električna energija kao najjeftnija energija postane veoma privlačna za neracionalnu potrošnju. Svako trošenje električne energije za grejanje je neracionalna potrošnja zato što dolazimo u situaciju da toplotnu vrednost uglja, koja je stvorila električnu energiju, na kraju celog tog procesa, ponovo pretvaramo u toplotnu energiju. Jasno je da iskorišćenost tog energenta je svega oko 30 odsto.\nObnovljivi izvori su hit tema kako u Srbiji tako i u Evropi,i sve više se priča o proizvodnji energije iz obnovljivih izvora. Međutim u Srbiji se govori samo o proizvodnji električne energije iz obnovljivih izvora, kao da se zaboravlja na proizvodnju toplotne energije iz obnovljivih izvora. Kod nas nije problem proizvodnja električne energije kaže Cebalović, jer je ima dovoljno, ali je neracionalno što se ta električna energije pretvara u toplotnu, pa je zato korisno da država učini nešto kako bi se obnovljivi izvori koristili prevashodno za proizvodnju toplotne energije.\nKada je reč o obnovljivim izvorima, stručnjaci kažu da su naši najveći resursi biomasa i geotermalna energija. Ne vidim da se ozbiljnije razmišlja na tu temu- istiće Cebalović. Više se razmišlja o proizvodnji isključivo električne energije iz obnovljivih izvora, govori se o cenama i to 8 do 14 centi po kWh iz tih obnovljivih izvora. Nadamo se da će nadležni državni organi naći pravi način da urede ovu oblast i da će svoj interes u tome naći oni koji žele da investiraju u obnovljive izvore. EPS bi u tom slučaju bez gubitka u poslovanju preuzimao električnu energiju iz obnovljivih izvora odn. od vlasnika koji su investirali novac u te kapacitete.\nElektropriveda Srbije će se u budućnosti okrenuti više obnovljivim izvorima energije ističe Cebalović, a tu su projekti revitalizacije hidroelektrana Đerdap, Bajina bašta, izgradnja hidroelektrane sa Republikom Srpskom, i program revitalizacije malih hidroelektrana, koje rade po stotinak godina i koje su u sastavu naših distributivnih preduzeća.\nTags: biogorivoeko vestiekologijaSrbijavesti\nKragujevačka Eko mreža\nNext story BUĐENJE ratnog ostrva\nPrevious story Zeleni kurir


✔ Postoje li posebne ponude za letove iz Afganistana za Nigeriju na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Nigeriju?\n✔ Ako rezerviram let iz Afganistana za Nigeriju, mogu li rezervirati ujedno i smještaj?\n✔ Koje avio-kompanije nude letove iz Afganistana za Nigeriju?\nBudite sigurni, da na eSky.ba ponuda letova iz Afganistana za Nigeriju uključuje ne samo niskotarifne avio-kompanije, već i one koje su specijalizirane za visoki standard.


Premijerka Srbije Ana Brnabić najavila je danas da će do kraja februara biti usvojena prva desetogodišnja Strategija razvoja vinarstva i vinogradarstva koja predvidja da se do 2030. godine u taj sektor uloži 300 miliona evra. "Strategija če trasirati put kako da dalje razvijamo ovaj sektor i kako da imamo najkvalitetnije znanje i vina i na taj način predstavimo Srbiju u inostranstvu", kazala je ona na otvaranju ocenjivanja srpskih vina u okviru manifestacije "Sveti Trifun na Savskom vencu", koji je prvi put organizovao Savez vinara i vinogradara Srbije. Vinarstvo za Srbiju, kako je istakla, je veliki potencijal koji ima rast sličan IT sektoru koji iznosi oko 26 odsto godišnje, dok izvoz vinarstva raste po stopi većoj od 20 odsto godišnje. Brnabić je podsetila i da je izvoz vina 2018. godine bio oko 19 miliona evra, i ima jak uzlazni trened, zbog čega očekuje da se on nastavi i narednih godine. Ona je dodala da država već podržava sektor kroz podsticaje za nove zasade vinograda, kompenzaciju trošlkova laboratorija, subvencije za opremi i mašine, za geografsko poreklo, a podrška dolazi i iz EU fondova. "Ovo je važan sektor i za turizam, jer je vinski turizam najbrže rastući sektor turizma u svetu i preko Ministarstva turizma će se uložiti više novca u njegov razvoj", kazala je Brnabić. Kao primer je navela da će se i na auto-putu "Miloš Veliki" narednih meseci postaviti signalizacija za vinske rute i vinare. "Ova sektor nam je pokazao da za dve godine može da se etablira kao jedna od vodećih u našoj ekonomiji, koja na pozitivan način predstavlja Srbiju", kazala je Brnabić. Somelijer i zastupnik Saveza vinara i vinogradara Srbije Stevan Rajta kazao je da je cilj skupa na kome se ocenjuju najbolja domaća vina, pomoć u promociji i odabiru najboljih vina iz Srbije, koja bi što bolje trebalo predstaviti svetu. On je istakao da se velika pažnja obraća i na sadnju autohtonih sorti groždja. Dodao je i da se radi na širenju vinogradarskih poseda, kako bi se maksimalno iskoristilo zemljište pogodno za gajenje vinove loze. Savez vinara i vinogradara Srbije prošle godine je osnovalo 12 udruženja vinara Srbije i postavilo kao krovnu instituciju izmedju Vlade Srbije i vinara. Na manifestaciji "Sveti Trifun na Savskom vencu" za ocenjivanje vina se prijavilo 110 vinarija iz Srbije, a ocenu kvaliteta 295 vina, koja su grupisana u osam kategorija, uradiće 32 stručnjaka, medju kojima su enolozi, tehnolozi, somelijeri i profesori. Biće ocenjivana vina koja su registrovana u slobodnoj prodaji i proizvode se u Srbiji, a podeljena su u kategorije: belo vino od autohtone sorte, belo vino od internacionalne sorte, roze vino od bilo koje sorte, crveno vino od autohtone sorte, crveno vino od internacionalne sorte, penušava vina (bela, roze, svih stilova), tradicionalna proizvodnja vina (organska vina, biodinamička vina, oranž i ostala vina rađena po nekoj tradicionalnoj metodi) i slatka i aromatizovana vina. Prvi put u Srbiji će se ocenjivanje vina vršiti uz pomoć aplikacije koja je napravljena specijalno za ovaj skup, kako bi se na taj način izbegle moguće nepravilnosti.\nMladi bračni parovi koji žele da pokrenu poljoprivrednu proizvodnju u Bojniku, moći će da se prijave za podsticajna sredstva koje će dodeljivati lokalna samouprava. Iz budžeta će za nova poljoprivredna gazdinstva biti izdvojeno milion dinara.\nOva mera, kako kažu u lokalnoj samoupravi, treba da stimuliše mlade i pokrene oživaljavanje primarne poljoprivredne proizvodnje.\nU toku je izrada pravilnika po kome će se dodeljivati sredstva, a konkurs će biti raspisan u narednom periodu. Ideja je da, bračni parovi koji su zainteresovani da se vrate u Bojnik i započnu porodično gazdinstvo, dobiju između 150.000 i 200.000 dinara - navode nadležni.\nOsim što treba da pokrene poljoprivrednu proizvodnju, dodaju, ova mera usmerena je i na podsticaj nataliteta i vraćanja ljudi u manje sredine.\nVlada Republike Srbije usvojila je Uredbu o raspodeli podsticaja u poljoprivredi i ruralnom razvoju u 2020. godini, koji su koncipirani tako da na optimalan način podržavaju nedovoljno razvijene oblasti poljoprivredne proizvodnje, kao i područja sa otežanim uslovima rada povećanjem konkurentnosti poljoprivrednih gazdinstava.U saopštenju pres službe Vlade navodi se da je, zbog uticaja na ostale sektore, poljoprivrada od izuzetnog značaja za razvoj privrede, s obzirom na to da direktno ili indirektno zapošljava petinu radno aktivnog stanovništva u Srbiji.Uredbom je propisano da će se sredstva raspoređivati za programske aktivnosti ili projekte - direktna plaćanja, mere ruralnog razvoja, kreditnu podršku u poljoprivredi i posebne i IPARD podsticaje.\nPodsticajem koji podrazumeva kreditnu podršku omogućiće se poljoprivrednim proizvođačima da dođu do novca iz bankarskih izvora pod povoljnijim uslovima od tržišnih. Za sprovođenje ove uredbe obezbeđeno je ukupno 36.701.800.000 dinara.Članovi Vlade usvojili su i Odluku o obrazovanju Radne grupe za unapređenje pozicije Republike Srbije na listama konkurentnosti u oblasti razvoja elektronske uprave.\nNeophodno je kontinuirano usaglašavanje sa visokim svetskim i evropskim standardima koji podrazumevaju unapređenje kvaliteta usluga koje se pružaju građanim i privredi, efikasnija javna uprava, kao i poboljšanje konkurentnosti Republike Srbije u međunarodnim okvirima.\nUpoznavanje sa metodologijom, po kojoj se sprovodi praćenje razvoja elektronske uprave u Evropi, od posebnog je značaja za Srbiju kao kandidata za članstvo u EU, kako bi se upoznali savremeni standardi portala, veb-prezentacija i usluga i obezbedili uslovi za prekogranično pružanje ovih usluga.\nVišeresorna Radna grupa uključiće sva relevantna ministarstva i organizacije i njen osnovni cilj biće unapređenje pozicije Republike Srbije na listama konkurentnosti.


Snažan rast dinara, evro pao na 'koti 117'\nDinar je danas skočio za 1,4 odsto ili za dinar i 63 pare i zvanični srednji kurs iznosi 117,13 dinara za jedan evro, saopštila je Narodna banka Srbije (NBS).\nTokom vikenda važio je srednji kurs od petka prema kome je jedan evro bio 118,77 dinara. Dinar je najnižu vrednost od 119,07 dinara za jedan evro imao u četvrtak, 16. avgusta, a ove godine je bio najjači 11. januara kada je srednji kurs bio 103,69 dinara za evro.\nNBS je od početka godine na međubankarskom deviznom tržištu prodala milijardu i 347,5 miliona evra, kako bi sprečila prekomernu dnevnu oscilaciju kursa.\nDinar je danas za 1,7 odsto slabiji prema evru nego pre mesec dana, a 12,9 odsto nego pre godinu dana.\nIndikativni kurs dinara prema dolaru u petak je bio 95,51 i 1,2 odsto je jači u odnosu na prethodnu vrednost. Srpska valuta je prema američkoj slabija 1,2 odsto nego pre mesec dana, a 24,7 nego pre godinu dana.


Vučić se vratio u devedesete! Sraman komentar o muralu Ratka Mladića – Otvoreno\nNaslovnaVestiVučić se vratio u devedesete! Sraman komentar o muralu Ratka Mladića\nVučić se vratio u devedesete! Sraman komentar o muralu Ratka Mladića\nPredsednik Srbije Aleksandar Vučić nikad se nije odrekao svoje političke prošlosti, a iz godine u godinu, kako se učvršćivao na vlasti, radikalska priroda šefa srpske države sve više je izbijala na površinu. Najnoviji primer toga bila je državna odbrana murala Ratku Mladiću i njegova reakcija na pitanje da li će kao prvi čovek države inicirati da se mural ukloni.\nNije mnogo ljudi verovalo te 2007. godine da će tadašnji generalni sekretar SRS, koji je lepio natpis Bulevar Ratka Mladića preko imena Bulvera Zorana Đinđića, doći jednog dana u poziciju da odlučuje o svemu u državi.\nDoduše, niko nije očekivao i da će u međuvremenu ukrasti proevropsku politiku svojih konkurenata, da će presvući radikalsku odoru i zameniti je tada još uvek manje gadnom – naprednjačkom.\nPrevara birača i javnog mnjenja bila je uspešna. Radikal je došao na vlast, uspeo je da preuzme sve poluge moći u zemlji, postavši tako čovek koji odlučuje aposlutno o svemu. On pomera brda, crta puteve, deli državni novac, polaže kamen temeljac i gde treba i gde ne treba, zna sve toponime u zemlji, određuje ko će dobiti kanalizaciju, a ko trafostanicu… Praktično sve u zemlji nastaje i nestaje na njegovu incijativu.\nJedino što nije u stanju da inicira je uklanjanje murala s jedne zgrade na Vračaru. Tad se naprasno seti da ipak postoji neko drugi ko je nadležan za to, da u ovoj zemlji postoje institucije i da bi one trebalo da rade svoj posao.\nNe, predsedniče. Vi ste ti koji pokazujete bezobzirnost prema sopstvenoj zemlji odlukom da čuvate ovu sramotu. Vi našu državu brukate pred svetom i šaljete lošu poruku.\nProblem je što vi ne želite to da uradite, jer nikad niste mogli da pobegnete od onog čoveka koji je na zgradi nekadašnje televizije B92 lepio natpis Bulevar Ratka Mladića.


Vučić: Srbija priprema i drugu pošiljku pomoći za Republiku Srpsku | | Bijeljina Caffe\nBEOGRAD – Predsjednik Srbije Aleksandar Vučić izjavio je večeras da Srbija priprema i drugu pošiljku pomoći za Republiku Srpsku u borbi protiv virusa korona.\nOn je saopštio da je Srbija danas dozvolila izvoz kvasca u Republiku Srpsku, prvi put od kada ga proizvodi u Senti, kao i hipohlorida pošto ga ima dovoljno za svoje potrebe.\n“Onima koji se smeju tome i kažu da je mala podrška – ako neko misli da je 30.000 epidemioloških maski i 10 respiratora, a da ne govorimo o stotinama hiljada rukavica i o svemu drugom – malo, onda u redu. Jedan dan nas napadaju zato što dajem mnogo, a drugi dan zbog toga što kažu da je malo”, rekao je Vučić.\nOn je istakao da smatra da je to mnogo i poručio da će Srbija još pomagati Republici Srpskoj.\n“Pomažemo i u lekovima i svemu drugom i nastavićemo to da radimo. Nemamo problema sa tim”, rekao je Vučić poslije zajedničke sjednice kriznih štabova u borbi protiv širenja virusa korona.\nOn je najavio da će u Beograd sutra u 11.00 časova stići prvi ruski avion “Iljušin” sa osam ljekara, opremom, respiratorima, medikamentima, te ljudima i opremom za dezinfekciju, ocjenjujući da bi to trebalo da bude isti paket kao što je bio za Italiju i ističući zahvalnost Rusiji.\nVučić je rekao da je u razgovoru sa francuskim predsjednikom Emanuelom Makronom zamolio da francuska farmaceutska kompanija “Sanofi” koja proizvodi sirovinu za lijek “hlorokin” obezbijedi sirovinu Srbiji kako bi mogla da počne da proizvodi taj lijek.\nPredsjednik Srbije rekao je da će Srbija od 8. ili 9. aprila imati punu proizvodnju hirurških maski za domaće potrebe, za šta je dobila mašine iz Kine, dijelom kao poklon, a dijelom ih je kupila.\nOn je istakao da Srbija i dalje nabavlja respiratore jer ne želi da se dogodi situacija kao u NJujorku, dodajući da se očekuje isporuka više stotina respiratora iz Kine.\nVučić je saopštio da je analiza zaposlenih u zdravstvu pokazala da je u Bolnici “Dragiša Mišović” 47 ljekara pozitivno na virus korona, u Zemunu petoro od 14 testiranih, u “Narodnom frontu” 12 osoba od 23 testiranih, a da nema pozitivnih u Institutu “Batut”, Gradskom zavodu za javno zdravlje Beograd, na Vojnomedicinskoj akademiji /VMA/, Urgentnom centru i bolnici na Bežanijskoj kosi.\nOn je upozorio da Srbiju u naredne dvije sedmice očekuje najteži udar, oko 15-16. aprila i pozvao građane da poštuju mjere kako bi zaštitili živote.


Foto: Petar Marković, Milorad Milanović, Nenad Pavlović / RAS Srbija\nVladan Matijević, Vladimir Pištalo, Radosav Pušić\nNa srpskom štandu biće izložene knjige domaćih autora prevedene na kineski jezik, odabrani naslovi iz aktuelne pesničke i prozne produkcije, kapitalna monografska izdanja i teorijska literatura, navodi se u saopštenju.\nPolazište za srpski program na Pekinškom sajmu je projekat “Dijalozi” Biblioteke grada Beograda, posvećen jubilejima – 250 godina od rođenja Filipa Višnjića i 125 godina od rođenja Ive Andrića.\nO vezama usmene književnosti, velikih romana 20. veka i savremenog književnog stvaralaštva, kao i o statusu poezije, eseja i putopisa u srpskoj književnosti će govoriti pisci Vladan Matijević, Vladimir Pištalo i profesor Radosav Pušić.\nPušić, koji je i šef Katedre za sinologiju na beogradskom Filološkom fakultetu, govoriće o temi "Pregled prevedenih dela u izdavačkoj delatnosti Srbije i Kine i budući razvoj".\nRadoslav Pušić (levo)\nKatalogom "Srbija čita/Čitaj Srbiju" na kineskom i na srpskom jeziku kineskim prevodiocima i izdavačima biće preporučeno 15 knjiga svih žanrova koje su u poslednje dve godine dobile najuglednije nagrade u Srbiji.\nPripremljeni su i elektronski adresar srpskih izdavačkih kuća, promotivni video i programska brošura “Dijalozi”.


Zoran Zaev, najnovije vesti - Naslovi.net\n- NE IZVRŠAVAM ničije naloge, to vreme je za Srbiju nepovratno prošlo, kao i vreme ukidanja fabrika i nesposobnih vlasti koje su se stidele svog naroda i izvinjavale svima za šta treba i za šta ne treba, izjavio je večeras predsednik Srbije… »\nNajuticajnija opoziciona VMRO-DPMNE najavila je za sutra proteste na kojima će zahtevati ostavku ministra zdravlja. Moto protesta je "Ostavka za spas od nesposobnosti koja ubija". VMRO-DPMNE smatra da su za veliki broj umrlih od koronavirusa u Makedoniji… »\nZaev: Očekujemo da april završimo sa više od 300.000 vakcina protiv kovida 19\nPremijer Severne Makedonije Zoran Zaev izjavio je danas da očekuje da njegova zemlja april "završi" sa više od 300.000 ukupno pristiglih doza vakcina protiv kovida 19. On je na onlajn konferenciji za novinare rekao da se očekuje da stigne 200.000… »\nZaev: Očekujemo da april završimo sa više od 300.000 pristiglih vakcina\nPremijer Severne Makedonije Zoran Zaev izjavio je da očekuje da njegova zemlja april "završi" sa više od 300.000 ukupno pristiglih doza vakcina protiv kovida-19. On je na onlajn konferenciji za novinare rekao da se očekuje da stigne 200.000 kineskih… »\nRegion: U Severnoj Makedoniji od danas do 20. aprila policijski čas, u Dubravi na respiratoru i pacijent od dvadeset tri…\nSKOPLJE, BANJALUKA - U Severnoj Makedoniji od danas do 20. aprila uvodi se policijski čas, a ugostiteljski objekti će biti zatvoreni, saopštio je premijer Zoran Zaev. On je na konferenciji za novinare rekao da će policijski čas počinjati u 20… »\nU Severnoj Makedoniji od danas do 20. aprila uvodi se policijski čas, a ugostiteljski objekti će biti zatvoreni, saopštio je premijer Zoran Zaev. On je na konferenciji za novinare rekao da će policijski čas počinjati u 20 časova trajati do 5 sati… »\nPolicijski čas u Severnoj Makedoniji: Naredne dve nedelje zatvoreni ugostiteljski objekti\nU Sjevernoj Makedoniji policijski čas od 6. do 20. aprila\nU Sjevernoj Makedoniji od 6. do 20. aprila uvodi se policijski čas, a ugostiteljski objekti biće zatvoreni. Policijski čas će počinjati u 20.00 časova i trajaće do 5.00 časova ujutru. Premijer Sjeverne Makedonija Zoran Zaev rekao je 5. aprila da… »


TIP DANA: Andora – Partizan\nDanas je na programu zanimljiv duel četvrtog kola grupne faze Evrokupa između Andore i Partizana.\nBeograđani su za sada neporaženi, a domaća ekipa je ostvarila jednu pobjedu i dva poraza.\nTIP DANA: Andora (+3,5) – Partizan – H2 (Uključujući produžetke)\nAndori ne cvjetaju ruže ni u Endesa ligi, gdje su nakon devet mečeva na omjeru od tri pobjede i šest negativnih rezultata. S druge strane, crno-bijeli ne znaju za poraz ni u ABA ligi, tako da će i u ovom susretu biti favoriti.\nIzabranici Željka Obradovića se nalaze u odličnoj rezultatskoj i na gotovo svim pozicijama bi trebalo da budu kvalitetniji rival, tako da se njihov trijumf sa najmanje četiri razlike čini izuzetno realnim.\nPrethodni članakDžikić: ”Imali smo previše izgubljenih lopti, to je glavni razlog poraza”\nNaredni članakTIKET DANA: Košarka te vodi do dobitka


Stiže YouTube pretplata :: www.domaci.de\nStiže YouTube pretplata\nPostavljena: Sub Sep 26, 2015 6:38 pm Naslov poruke: Stiže YouTube pretplata\nNakon dužih priprema, YouTube će uskoro predstaviti servise koji zahtevaju plaćanje mesečne pretplate.\nYouTube koji je za 10 godina postojanja bio besplatan servis, sprema se za uvođenje pretplate.\nGoogle-ov sajt sa video snimcima privodi kraju planove u vezi sa servisima koji će se plaćati. Izvori navode da će oni biti pokrenuti krajem oktobra.\nKompanija je slala svojim korisnicima, vlasnicima sadržaja, mejlove u kojima zahteva od njih da prihvate nova pravila do 22. oktobra pošto u suprotnom njihovi video snimci više neće biti dostupni za gledanje niti će moći da ih unovče u Sjedinjenim Američkim Državama.\nMeđutim, kada je YouTube izneo ideju u vezi sa pretplatom pre skoro godinu dana, nikada se nije javno obavezao da će to uvesti do nekog određenog datuma. Prošlog proleća YouTube predstavnici su govorili vlasnicima sadržaja da se spremaju da do sredine leta uvedu plaćanje pretplate. Moguće da će to ipak biti odloženo za sledeću godinu.\nYouTube planira da ponudi dva različita servisa po ceni jedne pretplate. Ažurirani muzički servis kao i još jedan servis koji tek treba da startuje koji će pružiti mogućnost korisnicima da gledaju bilo šta na YouTube-u bez reklama.\nIzvori navode da im je Google rekao kako će naplaćivati 10 dolara mesečno za ovu kombinovanu ponudu. Teško je zamisliti kako će YouTube uspeti da zaradi, pošto bi pretplata za njegov muzički servis iznosila 10 dolara, dok muzičke kuće i vlasnici sadržaja uzimaju najveći deo tog novca, piše ReCode.\nwww.domaci.de Forum Indeks -> ~ Vesti ~ -> Stiže YouTube pretplata Vreme je podešeno za GMT + 1 sat


100.000 navijača pevalo Tadić on fire - bivši igrač Voše doneo Ajaksu i titulu (VIDEO)\nTadić je i najbolji strelac lige\nFudbalski klub Ajaks iz Amsterdama ove sezone osvojio je dve titule: prvaka Holandije i Kup.\nVeliko slavlje upriličeno je sa navijačima na trgu u Amsterdamu gde su fudbaleri proslavili titulu šampiona, osvojenu poslednji put 2014. godine.\nHolandski mediji ističu da je na ulicama Amsterdama bilo je oko 100.000 ljudi.\nU jednom trenutku kada je srpski reprezentativac Dušan Tadić prozvan da sa salatarom izađe na binu i pozdravi navijače, oni su zapevali pesmu prilagođenu njemu, u originalu verzija numere "Freed From Desire". Hiljade su pevale "Tadić's On Fire" pa su Dule i saigrači skakali i pevali zajedno sa njima u ritmu melodije.\nFudbaleri Ajaksa u sredu su osigurali 34. titulu prvaka Holandije, pošto su slavili na gostovanju De Grafšapu sa 4:1, a Dušan Tadić postigao je dva gola i najbolji je strelac lige.\nAjaks je osvojio i Kup, a stigao je i do polufinala Lige šampiona, gde je poražen od Totenhema.\nevropa fk vojvodina liga šampiona Novi Sad vojvodina


Grčka objavila uslove za ulazak SRPSKIH GRAĐANA: Ovo važi za VAKCINISANE a ovo za NEVAKCINISANE! – Naši u svetu\nGrčka objavila uslove za ulazak SRPSKIH GRAĐANA: Ovo važi za VAKCINISANE a ovo za NEVAKCINISANE!\nObjavljeno 03/03/21 u 17:00\n– Ministarstvo turizma je u pregovorima oko sistematizacije kovid pasoša, odnosno sertifikata o vakcinaciji i od toga zavisi da li će državljani Srbije moći da uđu u Grčku od 1. maja ili 1. juna – rekao je za Telegraf gospodin Vasilios E. Proveleggios, osnivač i predsednik Građanske stranke Grka Srbije i Udruženja Grci Srbije.\nKada je reč o državljanima Srbije koji žele da odu u Grčku i pitaju se kad će im to biti omogućeno, gospodin Vasilios E. Proveleggios za Telegraf kaže da je sada loptica u našem dvorištu:\n– Srbija ima veliki broj vakcinisanih protiv korona virusa, imamo najviše vakcinisanih u ovom delu Evrope. Datum od kog će državljani Srbije moći da uđu u Grčku zavisi od pregovora Ministarstva turizma i grčkih nadležnih organa.\nAntigenski testGrčkaKovid pasoši\nOglasila se i NADA Topčagić nakon što je Zlatan Ibrahimović izašao na SANREMU uz “Jutro je”: Ovo je vrhunac MOJE KARIJERE!


Kolektivni ugovor pa solidarna pomoć u tri čačanska javno komunalna preduzeća | Direkt.rs\nPočetna Politika Kolektivni ugovor pa solidarna pomoć u tri čačanska javno komunalna preduzeća\nKolektivni ugovor pa solidarna pomoć u tri čačanska javno komunalna preduzeća\nČačak – U JKP Parking servis, Komunalac i Moravac potpisan je kolektivni ugovor između nadležnih koji će omogućiti isplatu solidarne pomoći zaposlenima u iznosu od 22 610 dinara . Ovo je istaknuto danas na sednici Gradskog veća na kojoj je gradonačelnik Milun Todorović rekao da je ovaj dokument potpisan jer su se stvorile finansijske mogućnosti za isplatu pomoći , a prethodno to nije bio slučaj. Todorović kaže da su u razgovore na ovu važnu temu bili uključeni , osim predstavnika grada, ovih komunalnih preduzeća i predstavnik republiškog sindikata.Na sednici Gradskog veća saopštena i procena štete od nevremena koje je zadesilo četiri čačanska sela : Preljinu , Donju Trepču, Trnavu i Atenicu 12. avgusta ove godine. U izveštaju nadležne komisije , koji su prihvatili gradski većnici , stoji da ukupna šteta u tim selima iznosi četiri miliona i 601 hiljada dinara.\nRazličite poljoprivredne kulture uništene su na površini od šest hektara i 25 ari , rekao je na sednici gradonačelnik Milun Todorović. On kaže da je šteta sigurno veća, ali da je komisija izlazila u procenu samo kod onih domaćinstva koja su prijavila štetu.\nNa sednici Gradskog veća utvrđeni su i predlozi odluka o izmenama i dopunama programa poslovanja nekoliko javnih komunalnih preduzeća za 2017. Osim toga, gradski većnici prihvatili su i predloženo rešenje o pribavljanju u javnu svojinu lifta rekonstrukcijom objekta ustanove Zračak čija će izgradnja početi polovinom septembra.


Skupština Kosova će u petak u 11 časova birati novog predsednika Republike Kosova. Kandidati za predsednika su lider Demokratske partije, Hašim Tači i Rafet Rama, takodje iz te partije. To je odlučeno na sednici Predsedništva ove institucije, a nakon jednog prekida pošto je opozicija tokom sastanka aktivirala suzavac. Nakon toga, sastanak je nastavljen u drugoj prostoriji bez opozicije.\nU medjuvremenu, kosovska opozicija ispred zgrade Vlade i Skupštine od utorka protestuje protiv kosovskih institucija, i kako bi sprečila izbor Hašima Tačija za predsednika.\nLider Alijanse za budućnost Kosova je izjavio da kosovske vlasti žele da „prokrijumčare izbor predsednika“. Iz Samoorpedeljenja su naveli da Tači više predstavlja kriminal i korupciju nego jedinstvo naroda.\nAktuelnoj predsednici Kosova, Atifeti Jahjagi, petogodišnji mandat ističe 7. aprila 2016., a prema Ustavu Kosova, izbor novog predsednika mora da se izvrši najkasnije 30 dana pre isteka mandata aktuelnog predsednika.\nPredsednika Kosova bira Skupština tajnim glasanjem, dvotrećinskom većinom glasova svih poslanika Skupštine. Potrebno je najmanje dva kandidata za izbor predsednika, dok poslanici glasaju samo za jednog. Poslanici mogu tri puta da glasaju za predsednika. U prva dva kruga potrebna je dvotrećinska većina, ili preko 80 glasova, dok u trećem krugu predsednik se bira sa 61 glasom.


Beogradska berza: Belex pao ispod psihološke granice od 700 poena | Gde Investirati\nBeogradska berza: Belex pao ispod psihološke granice od 700 poena\nTreći dan zaredom nastavljen je pad beogradskog tržišta akcija, dok je ukupan promet u trgovanju, zahvaljujući državnim obveznicama, iznosio solidnih 358,2 miliona RSD (2,9 miliona EUR).\nIndeks Belex15 oslabio je 0,3% na 699 poena. Ova korpa najlikvidnijih akcija na tržištu zatvorila je trgovanje ispod praga od 700 poena po prvi put od kraja novembra prošle godine.\nUbedljivo najprometnija akcija bila je Komercijalna banka (KMBN) koja je zabeležila promet od 37,6 miliona RSD po prosečnoj ceni od 1.690 RSD što je pola procenta više u odnosu na juče. Komercijalna predstavlja najprometniju akciju u okviru indeksne korpe i u novoj godini, a današnja realiacija predstavlja najveći dnevni promet ove hartije u proteklih šest meseci. Beogradski mediji danas prenose da je Privredni sud pokrenuo postupak protiv ove banke i njenih bivših rukovodilaca zbog prestupa zakona o sprečavanju pranja novca i finansiranja terorizma.\nNaftna industrija Srbije (NIIS) je oslabila 0,7% na 744 RSD uz promet od 2,1 milion RSD, dok se Aerodrom „Nikola Tesla“ (AERO) zadržao na 1.100 RSD uz promet od 0,2 miliona RSD.\nNa nepromenjenom nivou od 1.304 RSD zadržao se i Energoprojekt holding (ENHL) uz minoran promet od 0,2 miliona RSD, dok je Metalac iz Gornjeg Milanovca (MTLC) pao 2,8% na 1.750 RSD uz promet od 0,1 milion RSD.\nPosle dužeg vremena među prometnijim akcijama bio je Impol Seval (IMPL) koji je porastao 0,4% na 2.701 RSD uz promet od 0,2 miliona RSD. Akcije ove kompanije lani su bile najveći dobitnik na Belexu sa skokom od 142,6%, dok su u ovoj godini porasle dodatnih 1,8%.\nDobitnik dana bile su akcije Savremene administracije (SVRME) koje su skočile skoro 39% na 5.000 RSD uz promet od 3,3 miliona RSD.\nDržavna obveznica RSO16143, denominovana u evrima, koja dospeva na naplatu 1. avgusta 2018. godine zabeležila je promet od 2,5 miliona EUR uz prinos od 0,95 odsto.\nPrevious Savills: Stokholm prvi na listi najpovoljnijih gradova za investiranje u tržne centre, Varšava na drugom mestu\nNext Prodaje se Titov mercedes za 3 miliona evra\nAzijske berze: Berze skočile, britanska funta ojačala\nNa azijskim berzama u ponedeljak su cene akcija porasle jer se ulagači nadaju da će Britanija ostati u Evropskoj uniji, pa je ojačala sklonost prema riziku, dok je kurs funti malo porastao.


Izvještaj EK za BiH "pozitivan" ili napredujemo "brzinom puža"? – Fokus.ba\nIzvještaj EK za BiH “pozitivan” ili napredujemo “brzinom puža”?\nTokom poslaničke rasprave na današnjoj sjednici Predstavničkog doma Parlamentarne skupštine Bosne i Hercegovine o Izvještaju Evropske komisije o BiH poslanici iz opozicionih partija iznijeli su niz kritika na, kako su ocijenili, nedovoljan rad na putu evropskih integracija.\nNakon što je predsjedavajući Vijeća ministara BiH Denis Zvizdić (SDA) iznio nalaze iz Izvještaja, nazvavši ovaj dokument pozitivnijim od ranijih, poslanik Stranke demokratske aktivnosti (A-SDA) Jasmin Emrić napomenuo je da on iščitava drugačije stvari iz Izvještaja te smatra da se BiH kreće “brzinom puža” ka Evropskoj uniji.\nNapomenuo je da je Evropska komisija konstatirala da je ostvaren samo određeni napredak, ali ne i stvarni napredak te je ocijenio da su gotovo identične konstatacije u Izvještaju kakve su bile i 2016. godine. Dodao je da nema konkretnih rezultata te da se suviše malo radi u skladu s preuzetim obavezama.\nPoslanica Saveza nezavisnih socijaldemokrata (SNSD) Milica Marković kazala je da je pitanje evropskih integracija najvažnije pitanje vanjske politike, dodajući da većina građana u BiH još uvijek želi da zemlja postane punopravna članica Evropske unije.\nZa nju izlaganje Zvizdića predstavlja uljepšavanje situacije u državi, a iako Izvještaj nije toliko rigorozan kaže da to znači da je Komisija uvidjela apatiju unutar BiH kojoj to treba biti u fokusu, podsjećajući na neispoštovane rokove za ispunjavanje uvjeta prema članstvu ka EU.\nPoslanica SDA Nermina Kapetanović kaže da je dobro što je ispunjen Akcioni plan za sprečavanje pranja novca i finansiranja terorizma čime BiH više nije predmet Radne grupe za finansijske mjere protiv pranja novca, ali za ostale stvari naglasila je da i entiteti snose dio odgovornosti.\nNa problem korupcije, što je konstatirano i u Izvještaju, upozorila je poslanica Demokratske fronte (DF) Mensura Beganović, kazavši da je BiH u tom segmentu i u lošijoj poziciji od ostalih zemalja.\nNakon rasprave poslanicima se ponovo obratio predsjedavajući Zvizdić koji je odbacio brojne navode poslanika o tome da će Evropska komisija poslati dodatna pitanja jer odgovori koje smo poslali na 3.242 pitanja nisu jasni, dobri i kvalitetni.\n– Niko, nikada i nigdje iz Evropske komisije ili iz BiH nije rekao takvu stvar. Takva izjava ne postoji osim ako je neki medij nije izmislio – kazao je Zvizdić.\nPodvukao je da se još uvijek ne zna da li će BiH dobiti dodatna pitanja na Upitnik Evropske komisije, ali sudeći po praksi iz regiona gdje su sve zemlje zapadnog Balkana dobile dodatna pitanja pretpostavlja se da će ih i BiH dobiti.\n– Prvo se pojavilo u diskusijama da ćemo dobiti 500 dodatnih pitanja. Niko, nikada i nigdje nije rekao da ćemo dobiti 500 ili 200 ili 1.500 pitanja – naglasio je Zvizdić.\nPonovio je da je Crna Gora imala 2.178 pitanja, a dobila je 673 dodatna, Srbija je imala 2.483 pitanja i dobila je dodatnih 629, Albanija je imala 2.280 pitanja, a dobila je dodatnih 500.\nPredsjedavajući Zavidić kazao je još da ga raduje činjenica što su poslanici uvidjeli da ovaj izvještaj tretira sve nivoe vlasti BiH – zakonodavnu, izvršenu i sudsku te je ocijenio da je odnos prema ovom izvještaju sažeo poslanik Saveza za bolju budućnost (SBB) Fehim Škaljić koji je kazao da se radilo, da je napredak ostvaren, ali da se moglo i više.\n– I zaista jeste se radilo i jeste ostvaren napredak, a možda se i moglo više, ali radilo se u odnosu na naslijeđeno stanje kada se osam godina na pitanjima evropskih integracija nije radilo – zaključio je Zvizdić.\n#denis zvizdić#evropska komisija#izdvojeno#psbih


Obradović: Udružena opozicija da ima samo jedan zahtev - fer i poštene izbore\nVesti Autor:N1 Beograd04. avg. 202008:47 > 09:12\nNovinar Vukašin Obradović izjavio je u Novom danu da misli da će "Udružena opozicija Srbije, ako pokuša da proturi još neke zahteve, osim onog za fer i poštene izbore, napraviti grešku kao sa SzS". "Jedina platforma na kojoj Udružena opozicija Srbije može da zadobije veću podršku je da se osloni i okrene građanima i da sa jednim osnovnim zahtevom nam poruči da traži od građana podršku samo da se omogući da glasaju po svom nahođenju", rekao je.\nGovoreći o obeležavanju godišnjice Oluje, kaže da, po svemu sudeći, nismo mnogo odmakli od nesrećnih devedesetih, ali da se ovaj avgust razlikuje od prethodnih, ako ni po čemu drugom, onda po prisustvu predstavnika Srba u Kninu.\n„To je nešto što predstavlja značajnu temu i u Srbiji i u Hrvatskoj. Ja sam i javno na Tviteru izneo svoj stav da moramo da prepustimo predstavnicima Srba u Hrvatskoj da donesu odluku koju smatraju da je u najboljem interesu, oni sasvim sigurno bolje mogu da procene da li odlaskom u Knin nanose štetu sami sebi, srpskom narodu, da li aboliraju ono što se desilo u Oluji ili čine korak napred ka poboljšanju položaja Srba. Meni se činilo sasvim logično da treba prepustiti tu odluku njima i podržati ih u toj odluci, kakva god ona bila“, kaže on.\nSzS i stranke i pokreti koji su bojkotovali izbore formiraju Udruženu opoziciju\nPrema njegovim rečima, „postoje političke snage i u jednoj i u drugoj državi koje zasnivaju svoj politički program na međusobnoj mržnji Srba i Hrvata“.\n„Balkanski kotao još uvek krčka i to je zaključak svega ovoga“, kaže Obradović.\nGovoreći o konstituisanju novog saziva Skupštine, kaže da nam je „Skupština onakva kakvo nam je društvo, kakav nam je politički život – jednostranačka, bez opozicije“.\n„Tiha, nema… Tek ćemo to videti, sad je samo prvi dan, videćemo da je Aleksandar Vučić i SNS uspela da uništi sve ono što u parlamentarnoj demokratiji znači Skupština, da je uspela da uništi do temelja i mi dobijamo jedno bezlično telo koje će na zvonce ili bez zvonca bespogovorno slušati izvršnu vlast, odnosno jednu osobu“, kaže on.\nMišljenja je da ovoga puta neće biti interesantno za gledanje.\nGovoreći o najavi formiranja Udružene opozicije Srbije, kaže da misli da je u ovom trenutku teško definisati šta je Udružena opozicija Srbije.\n„Mislim da je jasna namera, ali da nije baš najjasnije kako lideri stranaka i pokreta koji u ovom trenutku čine ili imaju nameru da se organizuju kroz ujedinjenu opoziciju to nameravaju. Mislim da ujedinjena opozicija mora da izađe iz tog začaranog kruga i da, ako zaista želi da privuče partnere u svom političkom delovanju mora da pravila igre i samoorganizaciju učini mnogo drugačijom, da je spusti na nivo građanina i zahteva za fer i poštenim izborima, ništa više. Mislim ako pokuša da proturi još neke zahteve, da će napraviti grešku kao sa SzS“, kaže Obradović.\nJedina platforma na kojoj Udružena opozicija Srbije može da zadobije veću podršku je da se osloni i okrene građanima, smatra on.\n„I da sa jednim osnovnim zahtevom nam poruči da traži od građana podršku samo da se omogući da glasaju po svom nahođenju“, rekao je.\nAkcija OlujaHrvatskaPrelistavanje štampeSkupština SrbijeSrbijaUdružena opozicija SrbijeVukašin Obradović


Stiže ciklon "Branko" - spušta se sa Alpa i donosi nevreme\nStiže ciklon „Branko“ – spušta se sa Alpa i donosi nevreme\nObjavljeno 05.08.2014. u 17h\nCiklon koji bi večeras trebao da stigne i u našu zemlju, donosi nam vrlo nestabilno vreme s obilnim padavinama, jak vetar u zoni pljuskova i grad.\nHladan front dolazi sa severozapada, spušta se sa Alpa i trebao bi brzo da prođe, ali ovog puta će se desiti nešto što se na kartama polja pritiska u prizemnom sloju teško uočava. Doći će do formiranja visinskog ciklona nad Balkanom (ova pojava nije ništa neuobičajena i desi se nekoliko puta u toku godine), navodi se na meteorološkom forumu serbianmeteo.com.\nOno što će biti karakteristično za ovaj ciklon jesu jaka električna pražnjenja, pa možemo očekivati izražajne grmljavinske nepogode, naručito u noći utorak na sredu u većem delu zemlje. Postepena stabilizacija vremena očekuje se tek od petka.\nTagovi:ciklon, grmljavina, nevreme, pljuskovi\nU Zrenjaninu juče palo 45,5 litara kiše po kvadratnom metru\nNezapamćeno nevreme čupalo drveće, rušilo bilborde i hale na obodu grada (VIDEO)


NESUGLASICE OKO NAPLATE POREZA ZA PORODILJE – Info Centar Juga\nMinistarstvo za rad, zapošljavanje, boračka i socijalna pitanja Vlade Republike Srbije saopštilo je danas da se poslodavcima redovno refundiraju isplaćena sredstva na osnovu uredno podnetih zahteva za refundaciju.\nPovodom napisa koji su se poslednjih dana pojavili u medijima u vezi sa naplatom solidarnog poreza porodiljama kojima su poslodavci odjednom uplatili po nekoliko zaostalih zarada, Ministarstvo podseća na to da naplatu poreza vrši Poreska uprava, odnosno Ministarstvo finansija.\nPrema Zakonu o finansijskoj podršci porodici sa decom, zaradu porodiljama ne isplaćuje direktno Ministarstvo za rad, zapošljavanje, boračka i socijalna pitanja, već poslodavac, istovremeno kad i ostalim zaposlenima, a, po pružanju dokaza da je isplata izvršena, Ministarstvo mu ta sredstva refundira.\nZahtev za refundaciju isplaćenih sredstava poslodavac ne mora da podnosi svakog meseca, već to može da učini i za više meseci istovremeno, poštujući rok zastarelosti − tri godine od dospeća svakog pojedinačnog davanja.\nNajveći deo poslodavaca zahtev za refundaciju ipak podnosi blagovremeno mesec za mesec, ali ima i onih koji to čine za više meseci ili čak za ceo period po isteku odsustva.\nSvesno ovog problema, Ministarstvo za rad, zapošljavanje, boračka i socijalna pitanja je još pre dve godine skrenulo na to pažnju Ministarstvu finansija, ističe se u saopštenju.\nLjajić: "Možda bude parlamentarnih izbora"


Petković sa raseljenima u Jagodini: Od vitalne je važnosti za opstanak Srba na KiM da raseljeni izađu na izbore - Radio Kosovska Mitrovica\nPetković sa raseljenima u Jagodini: Od vitalne je važnosti za opstanak Srba na KiM da raseljeni izađu na izbore\n12. October 2021, 15:52\nDirektor Kancelarije za Kosovo i Metohiju Petar Petković obišao je danas Jagodinu i razgovarao sa raseljenim licima sa prostora Kosova i Metohije, privremeno smeštenim u ovom gradu. On ih je pozvao da uzmu učešće i glasaju na predstojećim lokalnim izborima u pokrajini 17. oktobra, istakavši značaj što većeg izlaska Srba na te izbore, kao i jedinstvene podrške Srpskoj listi.\nPetkovića je dočekao predsednik Skupštine grada Jagodina, Dragan Marković Palma, a direktor Kancelarije je preneo da je od vitalne važnosti za opstanak srpskog naroda na KiM da u što većem broju privremeno raseljeni Srbi izađu na lokalne izbore i na taj način zajedno sačuvamo bedeme srpskih nacionalnih interesa na KiM. Znam da ste svili novo gnezdo u lepoj Jagodini, ali opet znam da vam je i srce i duša na KiM i ne može ništa da vam bude milije od vašeg Novog Brda, Vitine, Gračanice, Štrpca, od naših opština na severu Kosova i Metohije, od naših prelepih svetinja, naših planina, njiva i svega onoga što ste morali da ostavite kada ste krenuli put centralne Srbije. Zato moramo da sačuvamo 10 srpskih opština, jer time čuvamo zalog za formiranje Zajednice srpskih opština, jer će one predstavljati okvir za kolektivnu bezbednost i prava srpskog naroda na KiM – rekao je Petković.\nOn je naglasio da je država Srbija danas jača nego ikada zahvaljujući mudroj i odgovornoj politici predsednika Aleksandra Vučića i podsetio da će država uvek biti uz svoj narod.\nZnajte da imate vašu državu uz vas koja će činiti sve da poveća životni standardi vas i vaše dece i zato vas molim da se odazovete 17. oktobra i izađete na lokalne izbore – dodao je Petković.\nRezultat rada Aleksandra Vučića je finansiranje značajnih projekata na KiM, hapšenje zličinaca OVK i sporazum ‘Otvoreni Balkan’, koji je podržao i Edi Rama – istakao je Marković.\nNakon posete Jagodini, direktor Petković i njegov tim posetiće interno raseljena lica sa KiM u Smederevu, sa kojima će takođe govoriti o važnosti učešća na predstojećim lokalnim izborima na Kosovu i Metohiji.